qundao/data-zh-poetry huggingface dataset:
美人曲
作者：赵雍
朝代：元

美人如花花不如，翠滑难胜碧玉梳。道修且阻无音书，蛾眉长颦未曾舒。春风吹衣裳，黯然泪沾襟。莺啼出无心，转添愁海深。窗前红梅花，落尽不可簪。玉台明镜如秋水，疑有人间两西子。美人未可彫朱颜，朱颜但愿长如此。
莫春
作者：赵雍
朝代：元

绿阴庭院碧窗纱，半卷珠帘映晚霞。芳草萋萋春寂寂，东风吹堕落残花。
蝶恋花
作者：赵雍
朝代：元

枝上流莺千啭巧。好梦方成，又把人惊觉。临镜慵妆眉淡扫。罗衣宽尽腰肢小。别久啼多音信少。应是娇波，不似当年好。帘卷东风深院悄。落红满地和芳草。
蝶恋花
作者：赵雍
朝代：元

颜色如花肌似雪。娇眼传波，密意曾低说。罗带同心愁未结。情多不忍成轻别。别后相思心更切。异日重逢，镜里花难折。宝篆香消烟渐歇。玉箫吹彻黄昏月。
踏莎行
作者：赵雍
朝代：元

画角声残，金炉香袅。长空淡淡连芳草。朱帘半卷晚霞明，塞雁无情音信杳。雨散云收，离多会少。相思真个令人老。不须惆怅且开怀，一樽满引愁如扫。
黄钟·人月圆
作者：赵雍
朝代：元

人生能几浑如梦，梦里奈愁何？别时犹记，眸盈秋水，泪湿春罗。
绿杨台榭，梨花院宇，重想经过。
水遥山远，鱼沉雁渺，分外情多！相思何日重相见，山远水偏长。
风弦虽断，鸾胶难接，愁满离肠。
最伤情处，鲛绡遗恨，翠靥留香。
故人何在？浓荫深院，斜月幽窗。
铜雀台
作者：赵青山
朝代：元
体裁：古风

朝望西陵墓，夕望西陵墓。望望不复归，月朝人十五。月朝十五可奈何，更对空帏作歌舞。铜雀昂然飞不去，当时美人发垂素。我生不如陵上树，年年树根穿入土。
享祭降笔
作者：赵静斋
朝代：元

生居四代将门家，不幸遭逢被虏拿。死在瓜洲无葬地，幽魂夜夜到长沙。
悲笳四拍
作者：赵鸾鸾
朝代：元
体裁：古风

我生之初尚无为，我生之后元运衰。夫与妻兮忽仳离，父与母兮生死安可知！狼烟四起兮沸鼓颦，锋镝成林兮盛旌旗。人民涂炭兮城郭坏，礼义灭亡兮法度隳。身流落兮天一涯，肠欲绝兮心孔悲！山可平兮河可塞，妾怨苦兮无穷期。蜂蚁屯聚兮豺虎嗥，心毒狠兮体腥臊。烟尘澒洞兮人窜逃，寒沙暴骨兮没蓬蒿。亡家遇乱兮伤吾曹，义重命轻兮如鸿毛。誓捐此生兮期弗辱，仰天俯地兮独烦劳。弃贤俊兮逐凶愚，东西转徙兮卒无宁居。贪淫是乐兮杀戮是娱，所在剽掠兮所过为墟。发坟墓兮焚燬室庐，闺门孱弱兮被虏驱。舍生取义兮捐微躯，谁云女妇兮丈夫弗如？行处坐处兮，思念我乡曲。地角天涯兮，不见我骨肉！姑亡舅殁兮家倾覆，逃窜苟活兮被驱逐。伉俪离背兮何时复？幸兹陋躯兮得免污辱。谁为义士兮挥金玉？歌行路兮妾身赎。
悲笳四拍
作者：赵鸾鸾
朝代：元

我生之初尚无为，我生之后元运衰。夫与妻兮忽仳离，父与母兮生死安可知！狼烟四起兮沸鼓颦，锋镝成林兮盛旌旗。人民涂炭兮城郭坏，礼义灭亡兮法度隳。身流落兮天一涯，肠欲绝兮心孔悲！山可平兮河可塞，妾怨苦兮无穷期。蜂蚁屯聚兮豺虎嘷，心毒狠兮体腥臊。烟尘澒洞兮人窜逃，寒沙暴骨兮没蓬蒿。亡家遇乱兮伤吾曹，义重命轻兮如鸿毛。誓捐此生兮期弗辱，仰天俯地兮独烦劳。弃贤俊兮逐凶愚，东西转徙兮卒无宁居。贪淫是乐兮杀戮是娱，所在剽掠兮所过为墟。发坟墓兮焚燬室庐，闺门孱弱兮被虏驱。舍生取义兮捐微躯，谁云女妇兮丈夫弗如？行处坐处兮，思念我乡曲。地角天涯兮，不见我骨肉！姑亡舅殁兮家倾覆，逃窜苟活兮被驱逐。伉俪离背兮何时复？幸兹陋躯兮得免污辱。谁为义士兮挥金玉？歌行路兮妾身赎。
武夷山
作者：赵麟
朝代：元
体裁：七言律诗

三十六峰秋气清，翩然鸾鹤佩环声。客留明月山中宿，人在白云天半行。溪路碧桃深九曲，洞天瑶草问双成。神仙有约不可到，更拟重来话此生。
钱塘怀古
作者：越僧
朝代：元

天定终南恃武功，不堪双泪湿东风。百年南渡斜阳外，十里西湖片雨中。燕子来时龙辇去，杨花飞彻凤楼空。倚筇曾向高峰望，山掩江城雾气笼。
甜水令·這些時情思昏沉，姻緣間阻，相思陡峻。樓上把闌憑，見了些水
作者：趙君祥
朝代：元

繞愁城，樹列愁幃，山排愁陣，幾般兒對付離人。
雁兒落·被兒冷龍涎不索薰，人兒遠龜卦何須問？路兒阻魚箋斷往來，心
作者：趙君祥
朝代：元

兒邪鵲語難憑信。
離亭宴歇指煞·多情較遠天涯近，東皇易老芳菲盡。無言自忖，難改悔志
作者：趙君祥
朝代：元

誠心，怎消磨生死誓？強打捱淒涼運。留連宋玉才，迷戀潘安俊。行思坐盹，免不得侍兒嘲，遵不得嚴母訓，顧不得傍人論。榮華自有時，恩愛終無分，枉了把形骸病損。他謊話兒賺韓香，我痴心兒憶何粉。
駐馬聽·寡宿孤辰，歲晚佳期猶未準。舊愁新恨，鏡中眉黛鎮常顰。一庭
作者：趙君祥
朝代：元

芳草翠鋪茵，半簾花雨紅成陣。雨聲潺，風力勁，韶華即漸消磨盡。
中呂·山坡羊燕子
作者：趙善慶
朝代：元

來時春社，去時秋社，年年來去搬寒熱。語喃喃，忙劫劫，春風堂上尋王謝，巷陌烏衣夕照斜。興，多見些，亡，都盡說。長安懷古驪山橫岫，渭河環秀，山河百二還如舊。狐兔悲，草木秋，秦宮隋苑徒遺臭，唐闕漢陵何處有？山，空自愁；河，空自流。
中呂·普天樂江頭秋行
作者：趙善慶
朝代：元

稻梁肥，蒹葭秀。黃添籬落，綠淡汀洲。木葉空，山容瘦。沙鳥翻風知潮候，望煙江萬頃沉秋。半竿落日，一聲過雁，幾處危樓。秋江憶別晚天長，秋水蒼。山腰落日，雁背斜陽。璧月詞，朱唇唱。猶記當年蘭舟上，灑灑風淚溼羅裳。釵分鳳凰，杯斟鸚鵡，人拆鴛鴦。
中呂·朝天子送春
作者：趙善慶
朝代：元

劍蒲，翠蕪，雨過添新綠。藥欄春事已結局，無計留春住。堤上芳塵，橋邊飛絮，樹頭紅一片無。布穀，杜宇，猶鬥喚春歸去。
仙呂·憶王孫尋梅
作者：趙善慶
朝代：元

尋香曾到葛仙台，踏雪今臨和靖宅，橫斜數枝僧寺側。動吟懷，一半銜春一半開。述憶太平樓館醉金釵，老邁情懷悲倦客，吟筆未成賈誼策。鬢毛衰，一半蒼蒼一半白。
南呂·四塊玉雪湖和人韻
作者：趙善慶
朝代：元

近水堤，臨山寺，竹外橫斜兩三枝，樽前談詠無多事。白戰詩，白苧詞，白玉卮。
商調·梧葉兒隱居
作者：趙善慶
朝代：元

絕榮辱，無是非，忘世亦忘機。藏鴛渚，浮雁溪，釣魚磯，穩當似麒麟畫裡。
越調·寨兒令早春湖遊
作者：趙善慶
朝代：元

景物新，豔晨昏，山氣張天成綠雲。畫舫紅裙，紫陌遊人，香軟馬蹄塵。棹漣漪水皺羅紋，破韶華桃露朱唇。湖風肥柳線，堤雨厚莎茵。春，又早二三分。春情愁冉冉，病懨懨，紅窗睡起不甚タ。墨淡眉尖，風冷牙籤，象管怕重拈。倦梳雲懶對妝奩，怕愁春不卷珠簾。落紅堆翠徑，飛絮擁雕簷。嫌，樓外雨簾纖。泊潭洲憶舊遊，嘆遲留，情似漢江不斷頭。暮靄西收，楚水東流，菸草替人愁。鷺分沙接岸滄州，魚驚餌曬網輕舟。風閒沽酒旆，月淡掛簾鉤。秋，盡在雁邊樓。美妓舞態輕，曲聲清，生香玉骨粉扌若成。嬌眼珠星，指甲春冰，雲鬢剪鴉翎。記沉香火裡調笙，憶砑羅裙上彈箏。輕顰欺燕燕，淺笑妒鶯鶯。掙，那更性胡伶。
越調·憑欄人春日懷古
作者：趙善慶
朝代：元

銅雀臺空鎖暮雲，金谷園荒成路塵。轉頭千載春，斷腸幾輩人？。
雙調·慶東原泊羅陽驛
作者：趙善慶
朝代：元

砧聲住，蛩韻切，靜寥寥門掩清秋夜。秋心鳳闕，秋愁雁堞，秋夢胡蝶。十載故鄉心，一夜郵亭月。晚春雜興煙中寺，柳外樓，亂隨風雪絮飄晴晝。遊人陌頭，殘紅樹頭，流水溪頭。百六楚風酸，三月吳姬瘦。
雙調·折桂令西湖
作者：趙善慶
朝代：元

問六橋何處堪誇？十里晴湖，二月韶華。濃淡峰戀，高低楊柳，遠近桃花。臨水臨山寺塔，半村半郭人家。杯泛流霞，板撒紅牙，紫陌遊人，畫舫嬌娃。湖山堂八窗開水月交光，詩酒罈臺，鶯燕排場。歌扇搖風，梨雲飄雪，粉黛生香。紅袖臺已更舊邦，白頭民猶說新堂。花妒幽芳，人換宮妝，惟有湖山，不管興亡。
雙調·水仙子仲春湖上
作者：趙善慶
朝代：元

雨痕著物潤如酥，草色和煙近似無，嵐光罩日濃如霧。正春風啼鷓鴣，鬥嬌羞粉女瓊奴。六橋錦繡，十里畫圖，二月西湖。渡瓜州渚蓮花脫錦衣收，風蓼青雕紅穗秋，堤柳綠滅長條瘦。系行人來去愁，別離情今古悠悠。南徐城下，西津渡口，北固山頭。客鄉秋夜梧桐一葉弄秋晴，砧杵千家搗月明，關山萬里增歸興。隔嵯峨白帝城，捱長宵何處銷凝？寒燈一檠，孤雁數聲，斷夢三更。
雙調·沉醉東風秋日湘陰道中
作者：趙善慶
朝代：元

山對面藍堆翠岫，草齊腰綠染沙洲。傲霜橘柚青，濯雨蒹葭秀。隔滄波隱隱江樓，點破蕭湘萬頃秋，是幾葉兒傅黃敗柳？昭君出塞圖氈帳冷柔情挽挽，黑河秋塞草斑斑。丹青誤寫情，環佩難歸漢。抱琵琶怨殺和番，比似丹青舊玉顏，又越添愁眉淚眼。
雙調·落梅風太乙宮探梅
作者：趙善慶
朝代：元

冰花豔，水月魂，鬥詩壇醉翁筆陣。自南枝漏洩了湖上春，問東風幾番花信？江樓晚眺楓枯葉，柳瘦絲，夕陽閒畫闌十二。望晴空瑩然如片紙，一行雁一行愁字。秋晴秋聲定，微雨歇，透疏欞紙窗風裂。孤燈兒似知愁恨切，照離人半明半滅。暮春尋芳宴，拾翠遊，杏花寒禁菸時候。叫春山杜鵑何太愁，直啼得綠肥紅瘦。
雙調·雁兒落過德勝令天竺寺
作者：趙善慶
朝代：元

旃檀古道場，水月白衣相。真珠般若林，多寶如來藏。梵相四天王，唐塑八金剛。佛隱松間塔，僧推雲外窗。虛堂，法鼓驚天上；長廊，遊人惹御香。
雙調·蟾宮曲題金山寺
作者：趙天錫
朝代：元

長江浩浩西來，水面雲山，山上樓臺。山水相輝，樓臺相映，天與安排。詩句就雲山動色，酒杯傾天地忘懷。醉眼睜開，遙望蓬萊。一半兒煙遮，一半兒雲埋。
雙調·雁兒落過清江引碧玉簫美河南王
作者：趙天錫
朝代：元

厭市朝車馬多，羨凌煙閣功勞大。蓋村居綠野堂，賽蘭省紅蓮幕。濁酒一壺天地闊，世態都參閱。悶攜藜杖行，醉向花陰臥，老官人閒快活。北鎮沙陀，千里暮雲合。南接黃河，一線袞金波。賽淵明五柳莊，勝堯夫安樂窩。紅粉歌，笙簫齊和。他，訪謝安在東山臥。秉乾坤秀氣清，凜冰雪丹心正。奉朝中天子宣，領閫處將軍令。戰馬遠嘶邊月冷，卷地旌旗影。風生虎帳寒，筆掃狼煙靜，咫尺間領三公判內省。滿腹才能，幕府夜談兵。唾手功名，麟閣要圖形。諸葛亮八陣圖，周亞夫細柳營。羨此行，南蠻平定。聽，和凱歌回敲金鐙。
雙調·風入松憶舊
作者：趙天錫
朝代：元

怨東風不到小窗紗，枉辜負荏苒韶華。淚痕湮透香羅帕，憑闌干望夕陽西下。惱人情愁聞杜宇，凝眸處數歸鴉。喚丫鬟休買小桃花，一任教雲鬢堆鴉。眉兒淡了不堪畫，愁和悶將人禁加。咫尺間那人在家，渾一似阻天涯。記前日席上泛流霞，正遇著宿世冤家。自從見了心牽掛，心兒裡撇他不下。夢兒裡常常見他，說不的半星兒話。憶劉郎當日到仙苑，使自家心緒懸懸。眼兒裡見了心兒裡戀，口兒裡不敢胡言。朝夕裡只得告天，何時得再團圓？。
中呂·喜春來過普天樂
作者：趙巖
朝代：元

琉璃殿暖香浮細，翡翠簾深卷燕遲，夕陽芳草小亭西。間納履，見十二個粉蝶兒飛。一個戀花心，一個攙春意。一個翩翻粉翅，一個亂點羅衣。一個掠草飛，一個穿簾戲。一個趕過楊花西園裡睡，一個與遊人步步相隨。一個拍散晚煙，一個貪歡嫩蕊，那一個與祝英臺夢裡為期。
仙呂·醉中天嘲人右手三指
作者：趙彥暉
朝代：元

把盞難舒手，施禮怎合十？虧他朝朝洗面皮，早是剛拿管筆。便有那舉鼎拔山的氣力，諸般兒都會，怎拿他鞭簡丫錘？把盞難舒手，學舞不風流。與你架銀箏怎地ㄐ？難挽衫兒袖。他媳婦問他索休，別無甚圓就，到官司打與一個拳頭。套數。
六么序·眼前面人千里，耳邊廂音信杳，隔三千弱水迢迢。悶懨懨鬼病難
作者：趙彥暉
朝代：元

熬，意遲遲情思心焦。桃源洞不見分毫，焰騰騰烈火燒襖廟，白茫茫水淹藍橋。莫不是我今生撅著相思窖？好教我行眠立盹，夢斷魂勞。
南呂·一枝花
作者：趙彥暉
朝代：元

熬煎碎竊玉心，辜負損偷香膽。好姻緣成間阻，喬風月暢難擔。恩愛相攙，連理枝和根砍，並頭蓮伏地芟。淹藍橋波浪漲漫，燒襖廟風煙焰慘。
南呂·一枝花嘲僧
作者：趙彥暉
朝代：元

七寶羅漢身，八難觀音像。玉樓巢翡翠，誰教你金殿鎖鴛鴦？簫寺裡蝶亂蜂狂，玉溪館青樓巷，緣得五臺山傅粉郎。小和尚久等鶯娘，老亞仙風魔了志廣。
天下樂·只被你幹賺得潘郎兩鬢秋。想著你恩情，也不是永久，恰便似風
作者：趙彥暉
朝代：元

中落花水上漚。我恰待踏折他花套竿，撞出錦<囗貴>頭，早是咱千自在百自由。
天下樂·怎能夠玉樹同棲翡翠巢？無福的難也波消。自暗約，用心兒訪尋
作者：趙彥暉
朝代：元

月下老。者莫你能會彈能會歌，能會繡能會描，怎生來少前程無下梢？。
寄生草·俺如今時間困，目下憂。三尺劍掃蕩紅塵垢，萬言策補盡乾坤漏，
作者：趙彥暉
朝代：元

五言詩奪盡江山秀。若是柳耆卿剝得個紫袍新，你便是謝天香不避黃齏臭。
寄生草·相思病何年盡？姻緣簿甚日了？你看他知輕知重知分曉，不能夠
作者：趙彥暉
朝代：元

同行同坐同歡笑，到教我添愁添悶添煩惱。怎能夠喜孜孜花下燕鶯期？幾時得笑吟吟春日鴛鴦效？。
尾·十年功業難修養，取得個年老妖精復落娼，臥兔當來受災障，常把三
作者：趙彥暉
朝代：元

門緊關上。那妮子僧房中叫，反教你削了發的耆卿後院裡攘。
尾·那其間親和疏自有知音鑑，好共歹從教曉事的談，錦信也似前程怎搖
作者：趙彥暉
朝代：元

你早自信咱咱，咱咱，那從小的爭鋒按下的膽。
尾聲·準備著花燭洞房春，安排下夜月笙歌笑，那時節喜喜歡歡宴樂。地
作者：趙彥暉
朝代：元

久天長成配偶，一世兒永遠堅牢。畫堂高怕是麼暮暮朝朝，則學那連理樹、合歡帶、比翼鳥。寶爐香漸燒，銀臺燈高照，成就了碧桃花下鳳鸞交。
梁州·常則是金斗郡雙生和小卿，幾曾見麗春園蘇氏和都剛？被個老妖精
作者：趙彥暉
朝代：元

狐媚了唐三藏。一個供佛的柳翠，伴著個好色東堂。鐘樓鼓閣，便做了待月西廂。醜禪師寵定個天香，笑吟吟攜手相將。風幃中路柳參禪，鴛帳底煙花聽講，看門兒虧殺金剛。暗想，這場。出家兒招攬喬公狀，你也不是清靜僧，真乃是莽和尚。當了袈裟做一場，豈怕人聲揚？。
油葫蘆·一世疏狂一筆勾，從今後都罷手，一場恩愛變為仇。赤緊的紅裙
作者：趙彥暉
朝代：元

不解嘲風口，以此上青衫緊退揉花手。想著眼底情，眉角愁。則管裡雲來雨去空<辶它>逗，終不見下場頭。
油葫蘆·喜遇得樽席上猛見了，更那堪情性好，言談語話那清標。你看那
作者：趙彥暉
朝代：元

聰明伶俐諸般妙，更那堪續麻道字無差錯。生的來花樣嬌，柳樣柔。知今博古通三教，鐵石人一見了也魂銷。
混江龍·他若是含情一笑，朱唇一顆嵌櫻桃。梨花玉體，楊柳纖腰。眉黛
作者：趙彥暉
朝代：元

春山嬌滴滴，眼波秋水綠淘淘。可觀可看，宜喜宜嗔。堪憐堪愛，難畫難描。撥銀箏音呂韻悠揚，唱陽春白雪依腔調。你便有千金買笑，怎能夠一刻春宵。
混江龍·長想著少年時候，拈花摘葉甚風流。見了些春風謝館，夜月秦樓
作者：趙彥暉
朝代：元

馬上抱雞三市鬥，袖中攜劍五陵遊。八個字非虛謬：玲瓏剔透，軟款溫柔。
那吒令·想當初您愛我時，剪青絲半紐。想當初敬您時，贈吟詞一首。您
作者：趙彥暉
朝代：元

如今棄俺也，斷金釵兩頭。想著您月底盟，星前咒，則怕你悔去也嬌羞。
那吒令·離情空懊惱，我魂勞夢勞；緣薄命薄，看明朝後朝。我勸你斷腸
作者：趙彥暉
朝代：元

籍上除了姓名，姻緣簿上尋個著落，一星星記在心苗。
鵲踏枝·俺如今志難酬，和俺不相投。誤了俺雁塔題名。虎榜名留。有一
作者：趙彥暉
朝代：元

日博得五花誥在手，則怕你消不得粉面油頭。
鵲踏枝·我與你自量度，是評跋。你若聽琴，我便題橋。趁青春年紀兒幼
作者：趙彥暉
朝代：元

小，休辜負好前程月夜花朝。
天淨沙·厭厭鬼病難消，悽悽心癢難揉，漸漸神魂散卻。好教人沒顛沒倒，
作者：趙明道
朝代：元

意遲遲業眼難交。
小桃紅·枕寒衾冷夜迢迢，旖旎人兒俏，往往難成夢驚覺。好心焦，悲悲
作者：趙明道
朝代：元

切切雁兒呀呀的叫。透戶牖，金風淅淅，滴更長，銅壺點點，更那堪蛩韻絮叨叨。
尾·郝大使王玉帶皆稱賞，焦治中天然秀小樣。勸你個聰明姝麗俏吳姬，
作者：趙明道
朝代：元

就取這蘊藉風流俊張敞。
撥不斷·舊痕積，淚淋漓，越點汙越香氣。沉醉後堪將口上吸，更忙呵休
作者：趙明道
朝代：元

向腰間繫，怕顯出這場恩義。
步步嬌·一幅香羅他親寄，寄與咱別無意。他教咱行坐裡，行坐裡和他不
作者：趙明道
朝代：元

相離。若是恁還知，淹了多少關山淚。
沉醉東風·鹿頂盒兒最喜，羊脂玉納子偏宜。挑成祝壽詞，織成蟠桃會，
作者：趙明道
朝代：元

吳綾蜀錦難及。幅尺闊全無半縷紕，密實十分奈洗。
禿廝兒·悶厭厭愁心怎熬，昏沉沉夢斷魂勞。秋聲和轆轤砧韻敲，淅零零
作者：趙明道
朝代：元

細雨灑芭蕉，初凋。
禿廝兒·為媒的涿郡仲襄，保親的蘇君丘祥。青春二八年正芳，配一對錦
作者：趙明道
朝代：元

鴛鴦，成雙。
紫花兒·困騰騰頭昏腦悶，急煎煎意穰心勞，虛飄飄魄散魂消。他風風韻
作者：趙明道
朝代：元

韻，豔豔夭夭。日日朝朝，雨雨雲雲漸縹渺，那堪暮秋天道。似這般爽氣清高，那堪夜雨蕭蕭。
紫花兒·雷聲聲梁苑，禾惜惜都城，蘇小小錢塘。三人聲價，四海名揚。
作者：趙明道
朝代：元

紅妝，忒旖旎忒風流忒四行，堪寫在宣和圖上。有百倍兒風標，無半米兒疏狂。
聖藥王·我豈謊，您誠想，蘇小卿到底嫁雙郎，因為和樂章，動官長。柳
作者：趙明道
朝代：元

耆卿娶了謝天香，他知音律解宮商。
越調·鬥鵪鶉題情
作者：趙明道
朝代：元

燕燕鶯鶯，花花草草。穰穰勞勞，多多少少。媚媚嬌嬌，亭亭嫋嫋。鸞鳳交，沒下梢。空耽了些是是非非，受了些煩煩惱惱。
雙調·夜行船寄香羅帕
作者：趙明道
朝代：元

多緒多情意似痴，閒愁悶禁持。心緒熬煎，形容憔悴，又添這場縈繫。
離亭煞·用工夫度線金針刺，無包彈捻鍬銀絲細。氣命兒般敬重看承，心
作者：趙明道
朝代：元

肝兒般愛憐收拾，止不過包膽茶朧羅笠，就不盡千般旖旎。忙扌若在手兒中，荒籠在袖兒裡。
正宮·塞鴻秋題情
作者：趙瑩
朝代：元

玉人不見徒勞望，相思兩地音書曠。揮毫難寫斷腸文，枕幾惟添愁旅況。只為美人情，空取時人謗，何時再得相親傍？。
黃鐘·人月圓
作者：趙雍
朝代：元

人生能幾渾如夢，夢裡奈愁何？別時猶記，眸盈秋水，淚溼春羅。綠楊臺榭，梨花院宇，重想經過。水遙山遠，魚沉雁渺，分外情多！相思何日重相見，山遠水偏長。風弦雖斷，鸞膠難接，愁滿離腸。最傷情處，鮫綃遺恨，翠靨留香。故人何在？濃蔭深院，斜月幽窗。
中呂·滿庭芳漁
作者：趙顯宏
朝代：元

江天晚霞，舟橫野渡，網曬汀沙。一家老幼無牽掛，恣意喧譁。新糯酒香橙藕芽，錦鱗魚紫蟹紅蝦。杯盤罷，爭些醉煞，和月宿蘆花。樵腰間斧柯，觀棋曾朽，修月曾磨。不將連理枝梢銼，無缺鋼多。不饒過猿枝鶴窠，慣立盡石澗泥坡。還參破，名韁利鎖，雲外放懷歌。耕耕田看書，一川禾黍，四壁桑榆。莊家也有歡娛處，莫說其餘。賽社處王留宰豬，勸農回牛表牽驢，還家去，蓬窗睡足，一品待何如？牧閒中放牛，天連野草，水接平蕪。終朝飽玩江山秀，樂以忘憂。青箬笠西風渡口，綠蓑衣暮雨滄州。黃昏後，長笛在手，吹破楚天秋。
么·佳人，佳人多命薄，今遭，難逃，難逃他粉悴煙憔。直恁般魚沉雁杳，
作者：趙顯宏
朝代：元

誰承望拆散了鸞凰交，空教人夢斷魂勞。心癢難揉，心癢難揉，盼不得雞兒叫。
么·小哥，小哥忒恁快活，休波，真個，真個是占斷鳴珂。有幾個知幾似
作者：趙顯宏
朝代：元

我，不受用委實圖甚麼？盡今生酒病詩魔。落落魄魄，落落魄魄，且恁地隨緣過。秋昨夜西風揭繡簾，懨懨恨蹙損眉尖。霜壓的丹楓似染，促織兒絮的人來厭，助離愁暮雨纖纖。意不タ，琴瑟慵拈。琴瑟慵拈，不住把才郎念。
么·柳青，柳青忒恁地嚴，偏嫌，拘鉗，拘鉗人等等潛潛。酒半醺櫳門半
作者：趙顯宏
朝代：元

掩，恨更長再不將香篆添，空教人有苦無甜。悶似江淹，悶似江淹，獨自把淒涼佔。冬風送梅花過小橋，飄飄，飄飄地亂舞瓊瑤。水面上流將去了，覷絕時落英無消耗，似才郎水遠山遙。怎不焦，今日明朝，今日明朝，又不見他來到。
尾·涼侵肌體添情重，清透心脾引興濃，只恐金風等閒動。那時節不中，
作者：趙顯宏
朝代：元

咱人心不同，且倒鳳顛鸞再三寵。
梁州·見青奴亭然獨立，使蒼童抱過相從。同床共枕如鸞鳳。賜夫人名號，
作者：趙顯宏
朝代：元

有君子家風。湘川后裔，渭水名宗。喜綢繆志節雍容，歷風霜肌骨豐隆。一千般可意著人，一時間指空話空，一團兒剔透玲瓏。心聰，性聰。知卿本是龍孫種，廝敬愛廝陪奉。睡徹東窗日影紅，彼此西東。
雙調·殿前歡閒居
作者：趙顯宏
朝代：元

去來兮，東林春盡蕨芽肥。回頭那顧名和利，付與希夷。下長生不死棋，養三寸元陽氣，落一覺渾淪睡。鶯花過眼，鷗鷺忘機。去來兮，桃花流水鱖魚肥。山蔬野菜偏滋味，旋潑新醅。胡尋些東與西，拼了個醒而醉，不管他天和地。盆幹甕竭，方許逃席。去來兮，生平志不尚輕肥。林泉疏散無拘繫，茶藥琴棋。聽春深杜宇啼，瞻天表玄鶴唳，看沙暖鴛鴦睡。有詩有酒，無是無非。去來兮，楚天霜滿蟹初肥。黃花似得淵明意，開遍東籬，笑山翁醉似泥，喜稚子詩能綴，愛仙果甜如蜜。煙蘿路繞，車馬聲稀。題歌者楚雲楚雲閒，任他孤雁叫蒼寒。去留舒捲無心慣，聚散之間。趁西風出遠山，隨急水流深澗，為暮雨迷霄漢。陽臺事已，秦嶺飛還。套數。
雙調·清江引
作者：趙顯宏
朝代：元

少年身正值著春暮月，宴賞無明夜。一任錦囊空，不放金盃歇，明日落紅多去也。紗窗外杜鵑聲更切，啼滿枝頭血。離人哽咽時，風雨淒涼夜，明日落紅多去也。
黃鐘·晝夜樂春
作者：趙顯宏
朝代：元

遊賞園林酒半酣，停驂，停驂看山市睛嵐。飛白雪楊花亂糝，愛東君繞地裡將詩探，聽花間紫燕呢喃。景物堪，當了春衫，當了春衫。醉倒也應無憾。
临江仙·河山亭留别钦叔裕之
作者：辛愿
朝代：元
体裁：词

谁识虎头峰下客，少年有意功名。清朝无路到公卿。萧萧华屋，白发老诸生。邂逅对床逢二妙，挥毫落纸堪惊。他年联袂上蓬瀛。春风莲烛，莫忘此时情。
乱后
作者：辛愿
朝代：元
体裁：五言律诗

兵去人归日，花开雪霁天。川原荒宿草，墟落动新烟。困鼠鸣虚壁，饥乌啄废田。似闻人语乱，县吏已催钱。
乱后还三首
作者：辛愿
朝代：元

兵戈为客苦思乡，春暮还乡却自伤。典籍散亡山阁冷，松筠憔悴野园荒。莺衔晚色啼深树，燕掠春阴入短墙。邻里也知归自远，竞将言语慰凄凉。乱后还家春事空，树头无处觅残红。棠梨妥雪沾新雨，杨柳飘绵飏晚风。谈笑取官惊小子，艰难为客愧衰翁。残年得见休兵了，收拾閒身守桂丛。春来漂泊心情减，老去艰危气力微。芳草际天愁思远，干戈满地故人稀。怀金跃马时何有，问舍求田事已违。粝食敝衣聊自足，白头甘息汉阴机。
乱后还三首·其一
作者：辛愿
朝代：元
体裁：七言律诗

兵戈为客苦思乡，春暮还乡却自伤。典籍散亡山阁冷，松筠憔悴野园荒。莺衔晚色啼深树，燕掠春阴入短墙。邻里也知归自远，竞将言语慰凄凉。
乱后还三首·其三
作者：辛愿
朝代：元
体裁：七言律诗

春来漂泊心情减，老去艰危气力微。芳草际天愁思远，干戈满地故人稀。怀金跃马时何有，问舍求田事已违。粝食敝衣聊自足，白头甘息汉阴机。
乱后还三首·其二
作者：辛愿
朝代：元
体裁：七言律诗

乱后还家春事空，树头无处觅残红。棠梨妥雪沾新雨，杨柳飘绵飏晚风。谈笑取官惊小子，艰难为客愧衰翁。残年得见休兵了，收拾閒身守桂丛。
函关
作者：辛愿
朝代：元
体裁：七言律诗

双峰高耸大河旁，自古函关一战场。紫气久无传道叟，黄尘那有弃繻郎。烟迷短草秋还绿，露浥寒花晚更香。共说河山雄百二，不堪屈指算兴亡。
同赵长水汎舟
作者：辛愿
朝代：元
体裁：七言律诗

洛水秦山晚自澄，孤洲烟树绿相仍。波摇朗月浮金镜，岭隔华星断玉绳。但觉转船惊白鸟，岂烦挥翣怒青蝇。风尘浩荡飘蓬里，愧似林宗陪李膺。
寄裕之
作者：辛愿
朝代：元
体裁：七言律诗

青云一别阮家郎，甚欲题诗远寄将。好句眼前常蹉过，佳人心上不曾忘。谁家秋月茅亭底，何处春风锦瑟旁。昌谷烟霞久寂莫，欢游还肯到三乡。
山园
作者：辛愿
朝代：元
体裁：七言绝句

岁暮山园懒再行，兰衰菊悴颇关情。青青多少无名草，争向残阳暖处生。
山寒
作者：辛愿
朝代：元
体裁：七言绝句

山寒春静早关门，新月微光照短垣。可恨暮云欺落景，却将残霭助黄昏。
赠刘庵主
作者：辛愿
朝代：元
体裁：五言律诗

蚤薄轩裳贵，高寻绮皓踪。一囊闾里药，六尺水云筇。午枕眠芳景，晴檐望远峰。柴门常不掩，应得野夫从。
赠赵仲常
作者：辛愿
朝代：元
体裁：五言律诗

赵子年虽小，论诗乐最深。秋风凡几首，冬日更多吟。老大吾无力，文章尔用心。荒山松竹底，莫厌数相寻。
赠赵宜之二首
作者：辛愿
朝代：元

夫子今词伯，胡为远帝京。青云无辙迹，白发有柴荆。鬼戏多年病，人高四海名。麟经方有缺，无惜继丘明。转徙家无地，逢迎客有尊。光阴连病枕，天地一愚轩。霜雪青松古，风尘白璧温。从渠投隙者，衮衮向金门。
赠赵宜之二首·其一
作者：辛愿
朝代：元
体裁：五言律诗

夫子今词伯，胡为远帝京。青云无辙迹，白发有柴荆。鬼戏多年病，人高四海名。麟经方有缺，无惜继丘明。
赠赵宜之二首·其二
作者：辛愿
朝代：元
体裁：五言律诗

转徙家无地，逢迎客有尊。光阴连病枕，天地一愚轩。霜雪青松古，风尘白璧温。从渠投隙者，衮衮向金门。
过崧山
作者：辛愿
朝代：元
体裁：七言绝句

催老年光衮衮来，好怀知欲向谁开。箕山颍水春风里，呼起巢由共一杯。
送裕之往许州酒间有请予歌渭城烟雨者因及之
作者：辛愿
朝代：元
体裁：五言律诗

白酒留分袂，青灯约对床。言诗真漫许，知已重难忘。爽气虚韩岳，文星照许昌。休歌渭城柳，衰老易悲伤。
陋室
作者：辛愿
朝代：元
体裁：七言律诗

陋室何妨似燕窠，暮年终得返鱼蓑。壶中日月时常好，枕上功名不足多。往古来今真夜旦，高天厚地一罝罗。鹿门幸有庞公乐，牛角徒为宁戚歌。
隆德故宫
作者：辛愿
朝代：元
体裁：七言绝句

蛇分鹿死已无秦，五十年来汉苑春。问著流莺无一语，柳条依旧拂墙新。
题游彦明林园三首
作者：辛愿
朝代：元

先生未老厌儒冠，筑屋栽篱守岁寒。经史日长常满案，鱼虾溪近得供盘。幽花入室无多种，瘦竹关情只数竿。萧洒远辞车马迹，求官何必近长安。城郭繁华断往还，林园幽阒养高閒。花低暖蕊斜窥水，竹亚晴梢巧避山。尊俎岁时君得意，风埃南北我何颜。丹房药镜游心久，不惜哀矜洗病孱。不碍遥看冷翠微，尽教丛竹映窗扉。篱根傍水知鱼乐，屋角邻花鸟自归。浊酒野芹安已久，华轩高马到从稀。人间回首皆堪鄙，羡汝幽栖得所依。
题游彦明林园三首·其一
作者：辛愿
朝代：元
体裁：七言律诗

先生未老厌儒冠，筑屋栽篱守岁寒。经史日长常满案，鱼虾溪近得供盘。幽花入室无多种，瘦竹关情只数竿。萧洒远辞车马迹，求官何必近长安。
题游彦明林园三首·其三
作者：辛愿
朝代：元
体裁：七言律诗

不碍遥看冷翠微，尽教丛竹映窗扉。篱根傍水知鱼乐，屋角邻花鸟自归。浊酒野芹安已久，华轩高马到从稀。人间回首皆堪鄙，羡汝幽栖得所依。
题游彦明林园三首·其二
作者：辛愿
朝代：元
体裁：七言律诗

城郭繁华断往还，林园幽阒养高閒。花低暖蕊斜窥水，竹亚晴梢巧避山。尊俎岁时君得意，风埃南北我何颜。丹房药镜游心久，不惜哀矜洗病孱。
听吹箫次韵寄钓鳌
作者：辛敬
朝代：元
体裁：七言律诗

紫台天远易春残，梦绕西家芍药阑。金谷酒香潘赋就，綵云声断史箫寒。书回青鸟三山迥，星望银河一水宽。多病相如情似雪，金茎玉露托幽欢。
嘉禾八景诗 其一 空翠风烟
作者：辛敬
朝代：元
体裁：古风

秋阴覆野水，暝色带高城。万古风雨馀，满轩空翠生。昔人会心处，华落任纵横。胜事巳千岁，焉用此高名。
嘉禾八景诗 其七 胥山松涛
作者：辛敬
朝代：元
体裁：古风

榜舟趋南山，飞盖转芳甸。登高望吴城，击鼓起嘉宴。灵飙拂岩角，飞雨洒石面。欲吊子胥魂，江波泪如霰。
嘉禾八景诗 其三 鸳湖春晓
作者：辛敬
朝代：元
体裁：古风

落日湖上行，风吹湖水明。芙蕖未出水，鸳鸯空复情。佳人翠袖薄，公子彩舟轻。暗忆题诗处，繁华满春城。
嘉禾八景诗 其二 龙潭暮云
作者：辛敬
朝代：元
体裁：古风

清溪驭奔湍，神物出其下。浩劫空浮云，中宵走雷雨。吾尝隐庐阜，飞瀑孤绝处。对此发幽期，长吟度秋浦。
嘉禾八景诗 其五 月波秋霁
作者：辛敬
朝代：元
体裁：古风

孤城何迢迢，飞楼且咫尺。初月照江波，吴船夜吹篴。秋清墅寺静，露下蘋洲碧。不见牧鱼人，疏钟起遥夕。
嘉禾八景诗 其八 武水幽澜
作者：辛敬
朝代：元
体裁：古风

古寺閟幽敞，清凉生道心。澄源既不昧，万象自浮沉。龙唫珠光晓，鸟渡菱花深。上有散花处，时复一来寻。
嘉禾八景诗 其六 杉闸奔湍
作者：辛敬
朝代：元
体裁：古风

怒涛来沧渠，西出吴门道。官家严水利，蓄泄何草草。洞庭霜橘晚，震泽鲈鱼早。从此有扁舟，长于泽中老。
嘉禾八景诗 其四 春波烟雨
作者：辛敬
朝代：元
体裁：古风

昔贤读书处，今日采樵路。烟雨暗春波，江鸥迷处所。山遥数峰出，洲隐千帆去。应有倚楼人，天长望汀树。
天寿日简行礼者
作者：辛敬
朝代：元
体裁：七言律诗

去岁因登白玉筵，汉官仪羽习朝天。雨多金殿生清气，日照璇阶上紫烟。在野只知存魏阙，趋宸深念拜嵩年。腐儒通籍嗟何补，只有丹心似日悬。
宿洞阳观
作者：辛敬
朝代：元
体裁：七言律诗

洞阳观里看明月，云雾轩窗挂六鳌。五月蛟龙吹水上，四更星斗去人高。山阴羽客黄庭字，太白神仙宫锦袍。遥望长空意无限，九霄何处醉仙桃。
登梅仙观
作者：辛敬
朝代：元
体裁：七言律诗

蓬莱缥缈青山上，海客初晴驻锦袍。万竹蛟龙森窟宅，中天楼阁拥波涛。清秋近见银河落，入夜平看北斗高。销尽半生尘土梦，玉笙此处醉金桃。
赠仙坛胡尊师
作者：辛敬
朝代：元
体裁：七言绝句

一鹤晚随青玉杖，双龙秋佩紫荷衣。月明何处闻吹笛，百丈山前卖药归。
题云边草堂
作者：辛敬
朝代：元
体裁：七言律诗

晴云如雪树重重，草屋凭高可荡胸。花径晚阴行白鹿，墨池春雨下苍龙。卧思诸葛营巴蜀，静爱希夷对华峰。六月南来因看剑，雷霆一夜起长松。
清明日游太傅林亭
作者：辛文房
朝代：元
体裁：七言绝句

隔水园林丞相宅，路人犹记种花时。可怜总被风吹尽，不许游人折一枝。
苏小小歌
作者：辛文房
朝代：元

东流水底西飞鱼，衔得钱唐纹锦书。几回错认青骢马，著处閒乘油壁车。鹦鹉杯残春树暗，葡萄衾冷夜窗虚。莲子种成南北岸，苦心相望欲何如。
桂岭晴岚
作者：辛钧
朝代：元
体裁：古风

青山山气薄日色，似雾非雾云非云。我疑玉烟吹不断，化作老桂香氤氲。仙人振衣千仞冈，对花酌酒传琼觞。一觞一咏声铿锵，吐出字字天葩香。
訾州烟雨
作者：辛钧
朝代：元
体裁：古风

渔翁披蓑侵暮归，家家买鱼趁晚炊。沙村草树远复近，一簇两簇青冥迷。芦花深处歌竹枝，人间风浪那得知。明朝雨过杜若长，定有采药仙人来。
遗直轩诗
作者：辛钧
朝代：元

一家兄弟两诗仙，同在蛮邦岂偶然。今日开轩见遗像，当时美政亦相联。
题安分轩
作者：辨才
朝代：元

知君近构竹间房，墙下新栽几树桑。采药不辞沾雨露，禦寒聊欲足衣裳。春深门外车无迹，秋晚篱边菊有香。我亦林泉安分者，向寻时过小池塘。
和西湖竹枝词
作者：边鲁
朝代：元

戴胜降时桑叶青，梨花开处近清明。狂夫归来未有信，蝴蝶作团飞上城。
凤皇山望朝日
作者：达克布哈
朝代：元
体裁：七言律诗

沧海全吴当百二，坐临溟渤郁陶开。日含金雾天边出，潮捲银河地底来。云净定山浮砥柱，天高秦望见蓬莱。东南樯橹年来少，独向江头一怆怀。
开花寺避暑
作者：达噜噶齐
朝代：元
体裁：七言绝句

行遍东州二十城，驿亭犹自候鸡声。归来又上寒沙漠，此是云中第一程。
五丈秋风
作者：达实特穆尔
朝代：元
体裁：七言绝句

八阵图荒认旧痕，当年蜀将驻三军。出师不遂中原志，老树寒烟锁暮云。
送钦上人游钱唐
作者：达德越士
朝代：元

淮南来往熟，惟我最相知。年少坚持律，心空不废诗。春泉閒听处，野寺独归时。遥想猿啼夜，悬灯话所思。
雨华台
作者：达德越士
朝代：元

漠漠平芜碧，萧萧乱叶红。褰衣上危石，欹帽立西风。日月奔驰外，江山感慨中。他乡对零落，那放酒杯空。
金牙山
作者：连綮
朝代：元
体裁：七言绝句

撑破白云夐翠环，孤峰高倚北辰闲。黎川历历凭高望，几点村烟落照间。
西洱河
作者：述律杰
朝代：元
体裁：五言排律

洱水何雄壮，源流自邓川。两关龙首尾，九曲势蜿蜒。大理城池固，金汤铁石坚。四洲从古号，三岛至今传。罗阁凭巘崄，蒙人恃极边。要当兵十万，不数客三千。世祖亲征日，初还一统天。雨师清瘴疠，风伯扫氛烟。民物因蕃富，封疆近百年。点苍山色好，铭刻尚依然。
游虎丘
作者：逢
朝代：元
体裁：五言律诗

忆昔少年时，来游短簿祠。细临颜鲁字，熟读老坡诗。塔影人登阁，车声水上池。安知垂白发，重此得栖迟。
送象先镜上人归南昌
作者：道充
朝代：元
体裁：古风

赤霄有紫凤，文彩光陆离。不肯阿阁巢，宁受樊笼羁。垂垂翠筠实，翳翳梧桐枝。岂无食息好，遑遑欲何之。神飙激长翮，群翼何由追。还作朝阳鸣，慰此长年思。
题墨竹
作者：道隐
朝代：元
体裁：七言绝句

老节逢春欲破空，草堂斜挂翠梢风。山僧一段萧疏意，食肉人休到此中。
咏何节妇
作者：邓仕均
朝代：元

群凶贪色复贪金，岂料佳人用计深。下视井水清澈底，此时方见阿侬心。
咏赵烈女
作者：邓仕均
朝代：元

苍忙就执忍偷生，欲死身无寸许兵。箭刃谁云能自决，只应扶助有神明。
题云林子南村隐居图
作者：邓伯言
朝代：元
体裁：七言绝句

高人卜筑避尘埃，山似莲花水面开。半昼犹眠疑是夜，推窗只许月明来。
苧溪桥
作者：邓子实
朝代：元
体裁：七言绝句

日照松梢宿雨乾，秋风剪剪作轻寒。青林缺处云山好，更过桥西子细看。
【正宫】端正好_乐道撇罢了
作者：邓学可
朝代：元

乐道撇罢了是和非，拂掉了争和斗，把心猿意马牢收。舞西风两叶宽袍袖，看日月搬昏昼。【滚绣球】千家饭足可周，百结衣不害羞。问甚么破设设歇着皮肉，傲人间伯子公侯。闲遥遥唱些道情，醉醺醺打个稽首，抄化些剩汤残酒，咱这愚鼓简子便是行头。今朝有酒今朝醉，明日无钱明日求，散诞无忧。【倘秀才】积书与子孙未必尽收，积金与子孙未必尽守，我劝你莫与儿孙作马牛。恰云生山势巧，早霜降水痕收，怎熬他乌飞兔走。【滚绣球】恰见元宵灯挑在手，又早清明至门插柳。正修禊传觞流曲，不觉击鼍鼓竞渡龙舟。恰才七月七，又早是九月九，咱能够几番价欢喜厮守？都在烦恼中过了春秋。你子见纷纷世事随缘过，都不愿急急光阴似水流，白了人头。【倘秀才】有一等造园苑磨砖砌甃，盖亭馆雕梁画斗，费尽工夫得成就。今日是张家地，明日是李家楼，大刚来只是翻手合手。【滚绣球】刬荆棘凿做沼池，去蓬蒿广栽榆柳。四时间如开锦绣，主人公能得几遍价来往追游？亭台即渐摧，花木取次休，荆棘又还依旧，使行人嗟叹源流。往常间奇葩异卉千般秀，今日个野草闲花满地愁，叶落归秋。【呆古朵】休言尧舜和桀纣，都不如郝孙谭马丘刘。他每是文中子门徒，亢仓子志友。休说为吏道的张平叔，做烟月的刘行首。若不是阐全真的王祖师，拿不着打轮的马半州。【太平年】汉钟离原是个帅首，蓝采和本是个俳优，悬壶翁本不曾去沽油，铁拐李险烧了尸首，贺兰仙引定曹国舅，韩湘子会造逡巡酒。吕洞宾三醉岳阳楼，度了数千年的绿柳。【随煞】休言功行何时就，谁道玄门不可投？人我场中枉驰骤，苦海波中早回首。说甚么四大神游，三岛十洲。这神仙隐迹埋名，敢只在目前走。
倘秀才·积书与子孙未必尽收，积金与子孙未必尽守，我劝你莫与儿孙作
作者：邓学可
朝代：元

马牛。
恰云生山势巧，早霜降水痕收，怎熬他乌飞兔走。
呆古朵·休言尧舜和桀纣，都不如郝孙谭马丘刘。他每是文中子门徒，亢
作者：邓学可
朝代：元

仓志友。
休说为吏道的张平叔，做烟月的刘行首。
若不是阐全真的王祖师，拿不着打轮的马半州。
太平年·汉钟离原是个帅首，蓝采和本是个排优，悬壶翁本不曾去沽油，
作者：邓学可
朝代：元

铁拐李险烧了尸首，贺兰仙引定曹国舅，韩湘子会造逡巡酒。
吕洞宾三醉岳阳楼，度了数千年的绿柳。
正宫·端正好乐道
作者：邓学可
朝代：元

撇罢了是和非，拂掉了争和斗，把心猿意马牢收。
舞西风两叶宽袍袖，看日月搬昏昼。
滚绣球·千家饭足可周，百结衣不害羞。问甚么破设设歇着皮肉，傲人间
作者：邓学可
朝代：元

伯子公侯。
闲遥遥唱些道情，醉醺醺打个稽首，抄化些剩汤残酒，咱这愚鼓简子便是行头。
今朝有酒今朝醉，明日无钱明日求，散诞无忧。
滚绣球·恰见元宵灯挑在手，又早清明至门插柳。正修禊传觞流曲，不觉
作者：邓学可
朝代：元

击鼍鼓竞渡龙舟。
恰才七月七，又早是九月九，咱能够几番价欢喜厮守？都在烦恼中过了春秋。
你子见纷纷世事随缘过，都不愿急急光阴似水流，白了人头。
随煞·休言功行何时就，谁道玄门不可投？人我场中枉驰骤，苦海波中早
作者：邓学可
朝代：元

回首。
说甚么四大神游，三岛十洲。
这神仙隐迹埋名，敢只在目前走。
题钱舜举秋江待渡图
作者：邓宇
朝代：元
体裁：古风

秋江已平秋叶黄，有客待渡秋水长。停桡切莫歌白苧，白苧歌成秋露凉。鸿飞冥冥白日晚，客心茫茫愁欲断。微波咫尺不可通，何况精灵隔霄汉。
题阮郜阆苑女仙图
作者：邓宇
朝代：元
体裁：古风

阆风玄圃仙女居，阮生写作群仙图。苍松根老琥珀伏，海波突兀涌珊瑚。翠树瑶花纷远近，细草若展青氍毹。楼台迥隐五云表，别有世界非堪舆。仙姿缥缈各有态，绝食烟火餐琼蔬。两仙拈笔点花露，长者晏坐看琅书。一仙倚石閒摘阮，一仙偃蹇披长裾。其中一仙速相就，佩声微响如云趋。羽扇云鬟尽婀娜，忽见龙鹤来天衢。翩然复有一仙至，乘飙御气三从俱。我疑数仙天帝女，帝傍暂别游清都。俯视尘网中，秽浊何纷如。人间光景疾如箭，壶中日月无居诸。舞白凤，歌且谣，有耳只解闻云韶，永超劫外何逍遥。紫阳真人特勿骄，伫当来迎共食瑶海桃。
双调·雁儿落带得胜令
作者：邓宾子
朝代：元
体裁：曲

乾坤一转丸，日月双飞箭。浮生梦一场，世事云千变。万里玉门关，七里钓鱼滩。晓日长安近，秋风蜀道难。休干，误杀英雄汉。看看，星星两鬓斑。
即景
作者：邓彧之
朝代：元
体裁：七言绝句

树影禽声门半开，墙东一径没蒿来。池塘通得官沟水，时送青萍几点来。
听琴
作者：邓彧之
朝代：元
体裁：五言律诗

桐花门巷小，立久忽闻琴。海鹤天风急，山猿秋雨深。一时真得趣，千载有知音。虽是无弦达，何由会此心。
宿山家
作者：邓彧之
朝代：元
体裁：七言律诗

秋深客路巳无聊，此宿何堪更寂寥。雨叶响林人语寂，风灯近竹客心摇。村醪味薄愁先醉，野叟倩亲语渐骄。椎有儿童忘世故，向人欹鼾到明朝。
掩卷
作者：邓彧之
朝代：元
体裁：五言绝句

梦中有得意，觉来还自喜。掩卷嗒无言，残日在书几。
绝句
作者：邓彧之
朝代：元
体裁：五言绝句

清风左右凉，满室芷花香。琴声偶然断，不是客来妨。
芸芸陌上人
作者：邓彧之
朝代：元
体裁：古风

芸芸陌上人，各为衣食谋。寒饥稍不迫，彼亦无讥求。岂知衣食外，复有千端忧。忧乐本皆然，怅然寸心休。
落叶二首·其二
作者：邓彧之
朝代：元
体裁：古风

落叶日巳深，庭树日巳瘁。树犹不枝梧，叶亦甘委弃。宁随高风飞，母随流水逝。飞者或绕树，逝者眇无除。
中秋忆家
作者：邓德良
朝代：元
体裁：七言绝句

千里星河一镜圆，杜陵儿女隔秋烟。遥怜此夕柴门里，相对清樽说去年。
涉圃
作者：邓德良
朝代：元
体裁：七言律诗

林塘草树接江干，一日三回涉圃看。白雁不来缘地煖，黄花微瘦觉秋乾。隔溪烟火人家静，傍水樵苏野气寒。柴户反关生事了，晚菘种罢雨漫漫。
江桥树
作者：邓或之
朝代：元

江桥树，日日斜阳暮。春风吹落花，半随流水去。花落有尽时，流水无尽处。
落叶
作者：邓或之
朝代：元

秋庭昼无人，落叶自满地。端居观物化，人生亦如寄。朝闻鸣蝉悲，夕已见其蜕。岁晏共萧条，临风发长喟。
万岁山广寒殿
作者：邓文原
朝代：元

雪残春意满仙台，碧树青葱翠作堆。三岛灵山浮海至，九天丹阙倚云开。仗穿玉兔轮中出，辇跨金鳌背上来。欲献甘泉辟雍赋，白头零落愧非才。
三月廿九日上御流杯亭听讲明日子翚司业有诗因次韵
作者：邓文原
朝代：元

咫尺天颜仰照临，缉熙盛事见方今。上林花接南薰早，流水春函太液深。寒士简编穷皓首，野人芹曝抱丹心。退朝欲草清平颂，散作成均木铎音。
三月晦游道场山宿清公房与成父同行二首
作者：邓文原
朝代：元

绝顶轩窗纳晚哺，下方灯火听钟鱼。
天连震泽涵元气，地涌浮图切太虚。
凉立松风观石溜，晚寻樵径扣僧庐。
孤亭山麓荒苔积，犹想幽人夜读书。
三月晦游道场山宿清公房与成父同行二首
作者：邓文原
朝代：元

绝顶轩窗纳晚晡，下方灯火听钟鱼。天连震泽涵元气，地涌浮图切太虚。凉立松风观石溜，晚寻樵径扣僧庐。孤亭山麓荒苔积，犹想幽人夜读书。涧石萦纡紫竹丛，晴云吹落水晶宫。夜寒身宿群峰顶，花尽春归万木中。傥买山田营破屋，时过僧寺驾孤篷。只应渺渺轩前路，杖履长陪鹤发翁。
三月晦游道场山宿清公房与成父同行二首·其一
作者：邓文原
朝代：元

绝顶轩窗纳晚晡，下方灯火听钟鱼。天连震泽涵元气，地涌浮图切太虚。凉立松风观石溜，晚寻樵径扣僧庐。孤亭山麓荒苔积，犹想幽人夜读书。
三月晦游道场山宿清公房与成父同行二首·其二
作者：邓文原
朝代：元

涧石萦纡紫竹丛，晴云吹落水晶宫。夜寒身宿群峰顶，花尽春归万木中。傥买山田营破屋，时过僧寺驾孤篷。只应渺渺轩前路，杖履长陪鹤发翁。
伯夷颂
作者：邓文原
朝代：元

心田垂世远，手泽历年殊。谁购山阴叙，真还合浦珠。身惟名不朽，书与道同符。诸老珍题在，犹堪立懦夫。
刘松年春山仙隐图
作者：邓文原
朝代：元

绿柳疏花绕舍栽，长松灌木覆亭台。云峦倒影水天夐，蒲苇有声山雨来。内史幽情觞咏乐，右丞别业画图开。何时许我游真境？野色桥边蹋紫苔。
十月十日出都城二首
作者：邓文原
朝代：元

倦客愁深素发生，分甘投劾谢尘缨。老来每愧公车召，归去何须祖帐荣。红叶早霜催岁晏，白鸥野水与云平。腐儒漫任真无补，深负岩居与谷耕。朝拥皋比夕短檠，病馀静息厌劳形。閒情只合营三径，便腹那能贮五经。忝侍禁帏惭启沃，欲寻耆社觉凋零。归欤啸傲西湖上，时看晴云度翠屏。
十月十日出都城二首·其一
作者：邓文原
朝代：元

倦客愁深素发生，分甘投劾谢尘缨。老来每愧公车召，归去何须祖帐荣。红叶早霜催岁晏，白鸥野水与云平。腐儒漫任真无补，深负岩居与谷耕。
十月十日出都城二首·其二
作者：邓文原
朝代：元

朝拥皋比夕短檠，病馀静息厌劳形。閒情只合营三径，便腹那能贮五经。忝侍禁帏惭启沃，欲寻耆社觉凋零。归欤啸傲西湖上，时看晴云度翠屏。
卢鸿仙山台榭图
作者：邓文原
朝代：元

仙都围合碧云笼，洞口绯桃著雨秾。丹阙春深巢翡翠，朱扉风暖出芙蓉。壶公不负三山约，向子终期吾岳逢。野鹤一声山馆寂，倚阑长听水淙淙。
卢鸿庐岳观泉图
作者：邓文原
朝代：元

九江峙庐岳，盘回几许深。绝壁倚霄汉，溅瀑直千寻。飕飗松风至，髣髴苍龙吟。叠石挺琼树，飞楼起危岑。流沫洒虚阑，长歌响涧阴。云深草木润，风度烟景沈。何来暂停辔，于焉散烦襟。余以罹尘鞅，未得谐夙心。能知此中意，奚事方外寻。良图为尔袭，比胜双奇琛。
危太朴集八大家
作者：邓文原
朝代：元

忆昔相逢数十年，一朝邂逅碧山前。奚囊锦绣烟云湿，满目峰峦紫翠妍。岁月尽从忙里过，文章还向世中传。明朝无限东西路，马首仍怜各一天。
句
作者：邓文原
朝代：元

客舍张灯浮大白，禁钟和漏隔华清。
吴道玄五云楼阁图
作者：邓文原
朝代：元

观阁嵯峨起日边，春云叆叇倚层巅。天低青海一杯水，山落齐州九点烟。百尺长松神阙外，千秋灵柏古坛前。遨游尽是蓬山侣，瑶草金芝不记年。
周曾秋塘图卷
作者：邓文原
朝代：元

惨澹枯荷折苇间，芙蓉秋水转埼湾。鸣鸿飞度江南北，却羡溪禽满意閒。
哭李息斋大学士
作者：邓文原
朝代：元

冰纨乱扫拂云竿，不尽清风入谱刊。紫气直过铜柱去，苍龙欲卷墨池乾。忆陪客馆灯花落，喜借僧房贝叶看。得遂悬车娱暮景，泪零耆旧向彫残。从游僧寺醉江天，疑语山亭濯涧泉。能悟庄周齐物论，能参居士在家禅。竹西卜宅他乡老，花底归朝上界仙。寄我楚江烟雨笔，每悬素壁一潸然。
哭李息斋大学士·其一
作者：邓文原
朝代：元

冰纨乱扫拂云竿，不尽清风入谱刊。紫气直过铜柱去，苍龙欲卷墨池乾。忆陪客馆灯花落，喜借僧房贝叶看。得遂悬车娱暮景，泪零耆旧向彫残。
哭李息斋大学士·其二
作者：邓文原
朝代：元

从游僧寺醉江天，疑语山亭濯涧泉。能悟庄周齐物论，能参居士在家禅。竹西卜宅他乡老，花底归朝上界仙。寄我楚江烟雨笔，每悬素壁一潸然。
唐子华云松仙馆图
作者：邓文原
朝代：元

危峰削玉插晴空，淋漓秀色含鸿濛。世间万物有时易，惟有青山今古同。隐君山下营茅屋，烟霞笑傲逃尘俗。日长心境鹤俱閒，自扫白云松下宿。溪头觅句行迟迟，童子囊琴归竹篱。猗兰调古少人听，等閒何处寻钟期。
奉题延祐宸翰
作者：邓文原
朝代：元

宵旰需贤表荐绅，秩宗首选赞华勋。官联天府璇玑象，帝阐河图琬琰文。曾听箫韶瞻晓日，仰攀弓剑泣秋云。小臣作颂称仁圣，湛露承恩未足云。
寄普福讲寺住持无公
作者：邓文原
朝代：元

净土谈玄屡款扉，平生我亦悟毗尼。天台道在毗陵记，庐阜神交惠远师。度岭白云飞锡处，散花清昼说经时。西南峰下龙泓路，曾记山房旧赋诗。
寿何平章
作者：邓文原
朝代：元

位正三台拱太微，德人山立玉扬辉。致身直道难谐俗，救世危言易触机。空谷霜严苍桧在，长空雨尽白云归。閒庭燕坐观春草，依旧东风自款扉。
山中居
作者：邓文原
朝代：元

山人独向山中居，风雨不庇三椽庐。短衣破帽家无储，形忘意适心自娱。挂壁拄杖悬珊瑚，鬼神遁迹蛟龙趋。眼前不识为妻孥，生平岂解躬耕锄。黄精采苗供晓餔，碧溪饮泉倾瓠壶。行歌紫薇眠枕书，梦游沧海坐钓鱼。云雾烟霞同卷舒，狙猿麋鹿相惊呼。颠崖苍苍日欲晡，举手拊掌笑挽须。起望八极吞五湖，乔松在足凭空虚。有客跨鹤来须臾，庞眉皓齿当坐隅。绮语唾落飞明珠，翻身别去登康衢。寄言击壤人有无，茅茨风俗今何如。
惠山夏日酌泉燕集
作者：邓文原
朝代：元
体裁：古风

我生懒拙百不堪，放意林壑穷幽探。兹山九龙势飞动，鬐鬣错落盘松楠。高风吹衣淩险远，太湖渺渺天西南。泉流不逐湖波逝，融为冰镜开尘函。六月火云生热恼，三咽冰雪开清甘。试将水品證泉味，一语须唤山僧参。层台桑苧肖遗像，古屋弥勒空香龛。五年两历惠山顶，未办草具来卓庵。白鸟翻风导先路，碧云垂地随归骖。酒醒呼枕听风雨，老龙卷水空溪潭。抚掌欢游已陈迹，隐隐孤舟沉暮岚。
文湖州竹二首
作者：邓文原
朝代：元

翰墨真儒者事，书生如山未知。判取诗书万卷，来看风霜一枝。此老墨君三昧，云山发兴清奇。我在蓬莱书府，曾看晓霭横披。
文湖州竹二首·其一
作者：邓文原
朝代：元

翰墨真儒者事，书生如山未知。判取诗书万卷，来看风霜一枝。
文湖州竹二首·其二
作者：邓文原
朝代：元

此老墨君三昧，云山发兴清奇。我在蓬莱书府，曾看晓霭横披。
方方壶松岩萧寺图
作者：邓文原
朝代：元

雨过鹧鸪啼歇，日斜猿兕声高。湖上长烟漠漠，山中古寺迢迢。人立东皋清眺，帆归西浦寒潮。
李仲宾墨竹图
作者：邓文原
朝代：元

石根夭矫出寒梢，明月空山舞翠蛟。□作江湖墨风雨，曾随海浪过南交。
李思训妙笔
作者：邓文原
朝代：元

李侯丹青胜结绿，贝阙珠宫看不足。偶研丹碧写春山，万壑千峰仅盈幅。应知深处有神仙，花落花开度岁年。扁舟自是寻真侣，为觅桃源一洞天。
李昭道春江图
作者：邓文原
朝代：元

江上乱山青束笋，平沙草树望不尽。大江入海来滚滚，吐雨吞云杂蛟蜃。中有崔嵬夐绝之高亭，远出晴空寒数仞。江山传舍观英雄，英雄尽说孙江东。自从得地双鹤翁，紫髯一拂豚犬空。石田睡起秋屡丰，归耕应羡汉阴翁。
李昭道画卷
作者：邓文原
朝代：元

松篁寂寂掩深居，一段清幽乐有馀。麛鹿自来寻旧迹，高贤还去赋归欤。千山夕照耕初罢，隔树炊烟诵自如。有客临溪清话久，数声长笛过前畬。
松雪临郭熙溪山渔乐
作者：邓文原
朝代：元

峭石浮岚俯翠微，瀑流飞雨散林霏。渔舟来往清溪曲，怅望行人古道稀。
松雪墨梅
作者：邓文原
朝代：元

忆昔冲寒踏雪时，百花零落愿开迟。如今收拾横书卷，一任无情塞管吹。
松雪翁桐阴高士图
作者：邓文原
朝代：元

玉立桐阴十亩苍，托根何必在朝阳。迎风簌簌秋声早，洒雨阴阴月色凉。胜事只消琴在膝，野情聊倚石为床。高人自得坡头趣，不为花开引凤皇。
桐川九日绝无佳菊小酌书怀奉简明仲博士一笑
作者：邓文原
朝代：元

游宦年光逐雁飞，传杯好友念分违。欲遮老眼看黄菊，不遣秋香近绣衣。稻蟹霜迟聊取醉，莼鲈家近重思归。缅怀晋宋多才杰，得似风流落帽稀。
梁贡父学士江行阻风图
作者：邓文原
朝代：元

匡庐枕长江，彭蠡居上游。我幼不识风涛怒，但喜青山绵亘急橹鸣中流。老来行道增百忧，山有虎兕水次多蛟虬。梁公示我江上图，空斋飒爽回高秋。想见飞廉簸荡驱阳侯，雷鼓动地万貔貅。连樯十日不得发，何异骏马伏枥鹰在韝。行人徼福古祠下，洁觞置酒旨且柔。小姑倚绝岸，彭郎渺孤洲。脉脉关情隔烟水，不如天孙绝汉从牵牛。明发风止江镜净，楚天无际来棹讴。回首系舟处，惟有参差烟树飞凫鸥。世事翻覆那有定，人生忧乐为谁谋。慨彼东逝川，白日不得须臾留。濯沧浪，委浮休，买田结屋山之幽。撷芳钓鲜亦足乐，安用高门列鼎冠盖誇鸣驺。
棣华堂为钱塘罗云叔题
作者：邓文原
朝代：元
体裁：古风

江空暗雨飞鸿杳，天长古道行人少。芳草池塘梦欲迷，紫荆庭下无人扫。谁似君家常棣华，炫日矜春长媚好。文采风流诏谏孙，诗书满屋来华轩。我闻同姓古所敦，尺布斗粟何足论。
棣华堂为钱塘罗云叔题
作者：邓文原
朝代：元

江空暗雨飞鸿杳，天长古道行人少。芳草池塘梦欲迷，紫荆庭下无人扫。谁似君家常棣华？炫日矜春长媚好。文采风流诏谏孙，诗书满屋来华轩。我闻同姓古所敦，尺布斗粟何足论。
正旦有感
作者：邓文原
朝代：元

干戈短景去匆匆，回首南朝一梦中。世事尽随天道北，春正依旧斗杓东。四时玉烛堪调燮，万国车书想混同。寂寞荒山老松树，看渠梅柳竞春风。
武陵胜集得入字
作者：邓文原
朝代：元

雨雪正纷纷，气压后土湿。大梁雄豪士，冲寒策马急。欣然款柴门，稍稍冠盖集。酒酣歌白雪，颇觉春风入。蹇予守空巷，岁暮忧思积。念有流离子，饥寒夜中泣。
江参百牛图
作者：邓文原
朝代：元

湿湿群行四百蹄，耕黎初罢乐相随。春风绿遍川原草，回首牧人知是谁。
涔河桥
作者：邓文原
朝代：元

清涔虹影落云涛，海上三山望不遥。春涨漫愁杯渡细，云深常护鬼功劳。汎槎客至银河外，题柱人归玉垒标。明月远天渔父意，一声铁笛一兰桡。
清明省墓
作者：邓文原
朝代：元

短棹吴歌花满川，春帆愁断《蓼莪》篇。小溪蘋藻墦间祭，春雨桑麻墓下田。黄壤有灵终异土，青山无树半荒阡。伤哉巴峡松楸路，狐兔苍寒六十年。
清溪谒象山先生祠
作者：邓文原
朝代：元

我行厌尘役，爱山极幽阻。及兹叩岩扃，浮岚薄窗户。危石倚苍屏，盘盘一洞府。邈哉混沌根，疏凿自太古。或疑昏垫初，屹立中流许。悬崖泻惊瀑，洒空作飞雨。泓渟水镜虚，林影净可数。石阑少流憩，樛枝啼翠羽。山花明炫目，藓径劣容武。陡上高明台，桑麻蔽村坞。却笑群山卑，矜春相媚妩。了如静者性，孤洁耻俗伍。昔贤此鸣道，松风入谈麈。教锋振群哇，朋簪谢华组。末学分畛域，正道日榛莽。嗟余嗜探赜，离索增叹怃。入舟耿清梦，前溪听鸣橹。
温日观葡萄
作者：邓文原
朝代：元

满筐圆实骊珠滑，入口甘香冰玉寒。若使文园知此渴，露华应不乞金盘。
满目云山楼
作者：邓文原
朝代：元

芳草孤舟度，幽居一径通。江湖春雨外，墟里暮烟中。机息鸥先下，花飞水自东。临流无限意，画史若为工。
独立
作者：邓文原
朝代：元

数尽飞花一怆然，壮心迢递夕阳边。十年人事空流水，二月风光已杜鹃。过眼青春宁复得，涴人黄土绝堪怜。故园尚有平生约，可使苍苔到石田。
王摩诘春溪捕鱼图
作者：邓文原
朝代：元

辋川之景天下奇，我惜曾闻不曾识。若人笔端斡玄气，万顷烟涛归咫尺。渔翁生事浩无穷，醉挹青蓝洗胸臆。或披蓑笠卧寒蟾，或倚孤篷蘸空碧。静观此理良可娱，应须仰慕王摩诘。
王晋卿蜀道寒云图
作者：邓文原
朝代：元
体裁：古风

巨灵何年移五岳，石扇中开两厓削。峡中六月清风寒，仰视青冥何漠漠。碧溪屈曲通冷泉，绀叶玲珑带篱落。勾连石栈不可梯，缥缈烟中见楼阁。行行游子几经年，几度空林愁夜鹤。仙峰历览岂不嘉，还忆白云旧岩壑。江城过雨秋气凉，时有疏钟度寥廓。山林如此谁能为，都尉丹青深问学。当年故习一销镕，三百馀年无与角。君家珍秘在云房，六时展对忘离索。我诗渠画相后先，固应不负三生约。
王晋卿蜀道寒云图
作者：邓文原
朝代：元

巨灵何年移五岳，石扇中开两厓削。峡中六月清风寒，仰视青冥何漠漠。碧溪屈曲通冷泉，绀叶玲珑带篱落。勾连石栈不可梯，缥缈烟中见楼阁。行行游子几经年，几度空林愁夜鹤。仙峰历览岂不嘉，还忆白云旧岩壑。江城过雨秋气凉，时有疏钟度寥廓。山林如此谁能为？都尉丹青深问学。当年故习一销镕，三百馀年无与角。君家珍秘在云房，六时展对忘离索。我诗渠画相后先，固应不负三生约。
王洽云山图
作者：邓文原
朝代：元

五云深处拥蓬莱，树色苍凉映水开。何处书声映林樾，却教仙侣过桥来。
王维秋林晚岫图
作者：邓文原
朝代：元

千峰凝翠宛神州，中有仙翁寤寐游。林麓渐看红叶暮，风烟俄入野塘秋。摇摇小艇寻溪转，寂寂双扉向晚投。我欲探幽未能去，画中真境许谁俦。
王维高本辋川图
作者：邓文原
朝代：元

辋口风烟春日迟，浅沙深渚带东菑。红杏花开翔白鹤，绿杨丝袅逗黄鹂。山云寂寂入寒竹，野露瀼瀼裛嫩葵。谁似右丞清绝处，千秋一士更何疑。
登五岭
作者：邓文原
朝代：元

去岁登斯岭，歊暑穷跻攀。兹历至源道，五岭九萦盘。鸡鸣戒行李，月明清露漙。笋舆兀残梦，絺衣飒微寒。峭立芙蓉峰，秀出群厓端。陟上扪烟萝，邈视凌风翰。想当混沌初，疏凿驱神奸。幸经资斧贯，犹有苍石顽。剑门倚崇墉，函谷封泥丸。顾此东南偏，夷险遂殊观。小憩天欲曙，岚光涨林峦。颇闻招提胜，峻绝逾商颜。野人耕凿共，山僧巾屦安。白首不出寺，岂复世虑干。我欲叩幽迥，策足嗟蹒跚。维时清秋暵，老龙犹泥蟠。洒空飞雨至，乃在半山间。粳稻绿如云，白水行埼湾。农意良已欣，我行讵云难。买酒浇磊块，临溪濯潺湲。山灵亦我娱，风松写清弹。
祖孝子求母诗
作者：邓文原
朝代：元

田家桑柳荫柴扉，谁道兵戈有乱离。住舍尚存萱草地，生儿不及木兰时。凤钗一折悲谁语，鹤表重归乐自知。想见乡闾欢会处，莱衣起舞对齐眉。
米敷文楚山清晓卷
作者：邓文原
朝代：元

濛濛烟树楚江湄，寂寞渔村护短篱。云梦舟中春睡足，醉馀犹记牧之诗。
荆浩秋山问奇图
作者：邓文原
朝代：元

木落千林秋气新，虚亭寂寂不生尘。悠然危坐草玄者，不负山桥问字人。
袁安卧雪图
作者：邓文原
朝代：元

门外雪深泥没膝，幽人怀抱自春风。可怜令尹无高致，乘兴何须见此公。
贫居
作者：邓文原
朝代：元

闭户无尘杂，看山有卧游。半酣梳白发，新浴漱清流。读《易》茅斋曙，弹琴竹院秋。贫居聊足乐，轩冕欲何求。
赠墨士吴雪堂
作者：邓文原
朝代：元

永宁赐笔世安有，易水良工今不传。了知胶漆用相得，亦悟膏火明自煎。昔从蒙庄观副墨，老归芸阁穷《太玄》。与子欲拟毛颖传，待我暇矣磨墨砖。
赠白君举
作者：邓文原
朝代：元

昆仑西日水东溟，何处清风起独醒。远道云烟今古树，行人朝暮短长亭。草铺平野春如剪，花落重门昼不扃。不有茅茨容啸傲，终南山色为谁青。
赠赵鍊师奉祠南海会稽
作者：邓文原
朝代：元

函香南国羽衣师，东绕稽山谒禹祠。使驭稳如乘白鹤，仙都归及采玄芝。文园进稿无封禅，宣室求言有受釐。书就会同灵贶阔，词人休撰《九歌》辞。
赵令穰秋村平远图
作者：邓文原
朝代：元

白沙翠竹映江皋，几处村居对寂寥。水落渔梁人暗度，霜清曲渚荇初销。千山杂沓凝岚紫，万木萧森向晚彫。自是秋光无限好，谁如点染付轻毫。
赵仲穆秋山访隐图
作者：邓文原
朝代：元

城市山林路不分，画桥骑马是徵君。树边高阁连青嶂，陌上红尘乱白云。碧涧涟漪鱼自泳，阳坡平软鹿为群。滑稽谁似东方朔，更向金门避世氛。
赵千里山水长幅
作者：邓文原
朝代：元

苍山高处白云浮，楼阁参差带远洲。千尺虬龙依绝壁，一群鹳鹤唳清秋。山翁有约凭双屐，野客无心溯碧舟。最是霜林好风景，居然咫尺见丹丘。
赵子昂仿顾恺之
作者：邓文原
朝代：元

溪边春树绿成群，重叠青山翠影分。客子何来忘归去，歌声遥落水中闻。
赵子昂仿顾长康
作者：邓文原
朝代：元

苍厓突兀白云封，雨润金芝色更浓。采药刘郎何处去？桃花依旧笑春风。
赵孟坚水墨双钩水仙长卷
作者：邓文原
朝代：元

仙子凌波佩陆离，文鱼先乘殿冯夷。积冰斲雪扬灵夜，鼓瑟吹竽会舞时。海上瑶池春不断，人间金椀事堪疑。天寒日暮花无语，清浅蓬莱当问谁？
赵孟坚水墨双钩水仙长卷
作者：邓文原
朝代：元
体裁：七言律诗

仙子凌波佩陆离，文鱼先乘殿冯夷。积冰斲雪扬灵夜，鼓瑟吹竽会舞时。海上瑶池春不断，人间金碗事堪疑。天寒日暮花无语，清浅蓬莱当问谁？
赵干春山曲坞图
作者：邓文原
朝代：元

春云尽敛青山出，雨过千林翠犹滴。桃花历乱柳芊绵，两两啼莺在林隙。短桥深树阿谁家，楼阁重重映晓霞。往来岂是避秦客，理乱不闻度岁华。衡门草绿深于染，回塘潋滟流青靛。鸡鸣犬吠各成村，岩际飞泉如白练。虚亭寂历倚江开，图画千重入望来。桃源山庄何足数，此卷真足称奇哉。画史当年推赵干，妙笔流传人所羡。吁嗟乎人去悠悠不可呼，为君赋此期重见。
赵松雪怡乐堂图赠善夫副仗
作者：邓文原
朝代：元

一榻幽然乐事多，四时风景复如何？绕溪水色清流玉，排闼山光翠拥螺。静里研朱将易点，醉中邀月鼓琴歌。知君所好无尘趣，肯许吾侪见访过。
赵松雪重江叠嶂图
作者：邓文原
朝代：元

东风江上柳初团，海燕飞飞杏雨寒。帆影乱催人去远，烟光遥映嶂为攒。莺啼几处村方市，犬吠千家客正餐。满目溟濛无著处，一林钟磬落潮湍。
送人游天台
作者：邓文原
朝代：元

此去兰亭修禊后，平明驱马试征衣。海边山尽天无尽，花底春归人未归。一雨潮生鱼入市，远岩月上鹤投扉。旧游二十年前路，孤负东风赋《采薇》。
送俞观光赴义塾师
作者：邓文原
朝代：元

越山岚翠俯青溪，念子怀归岁屡移。乘兴未寻安道宅，传经且下仲舒帷。稻粱秋足飞鸿外，灯火凉生积雨时。东老收书兼好客，何人诗写石榴皮。
送刘时可还括苍兼寄洪中行
作者：邓文原
朝代：元

洪郎不来鱼雁稀，君今岁暮告我归。故人青灯山水屋，游子白苧风霜衣。时俗俯仰妨道性，圣哲出处存天机。东还石门对飞瀑，卧看寒月投窗扉。
送吴宗师南祀归二首
作者：邓文原
朝代：元

国老分茅社，祠官从使星。鹤书来涧谷，羽节动仙灵。寸草春逾碧，黄花晚独馨。真人犹五采，归受《蕊珠经》。草木南薰候，神仙上界官。平生修月斧，万里御风翰。江雨鸣星剑，凉空忆露盘。白鸥秋水外，相与醉凭阑。
送吴宗师南祀归二首·其一
作者：邓文原
朝代：元

国老分茅社，祠官从使星。鹤书来涧谷，羽节动仙灵。寸草春逾碧，黄花晚独馨。真人犹五采，归受《蕊珠经》。
送吴宗师南祀归二首·其二
作者：邓文原
朝代：元

草木南薰候，神仙上界官。平生修月斧，万里御风翰。江雨鸣星剑，凉空忆露盘。白鸥秋水外，相与醉凭阑。
送姚利用入京
作者：邓文原
朝代：元

雪晴川净驾飞桅，舟入河冰二月开。壮士不缘弹铗去，故山曾见烂柯来。上林淑气催花柳，盛代英雄擢草莱。青眼诸贤如问讯，为言衰病懒登台。
送张纲父教官
作者：邓文原
朝代：元

我友白蘋洲畔客，忽凌风雪问征涂。南州岁晚寻高士，西塞烟深忆钓徒。呼酒江船春水动，读书山馆雨灯孤。无钱自愧苏司业，聊赋《骊驹》为子娱。
送李彦谦御史之西台
作者：邓文原
朝代：元

霜风十月长安道，健鹘凌空净羽毛。地控函关西极重，星联执法太微高。铸金古鼎奸先伏，发刃新硎用欲韬。雅志澄清付公等，我怀江海放渔舠。
送苏于伯机之官浙东
作者：邓文原
朝代：元

衣冠文献参诸老，台阁功名负此公。十载黄尘看去马，万山青眼送飞鸿。挥毫对客风生座，载酒论诗月满篷。昭世需才公论定，起分春雨浙江东。
郎中苏公哀挽
作者：邓文原
朝代：元

塞垣重镇雪云堆，画诺人称幕府材。流马道艰逢岁俭，涸鱼民病得春回。阳关犹记歌《三叠》，杜老俄成赋《八哀》。夜静燕台山月冷，祇疑化鹤一归来。
郭忠恕十幅
作者：邓文原
朝代：元

洛阳画史称忠恕，尺素能穷造化工。翠嶂倚云天外落，高林飞雨望中丛。彤楼风暖歌声细，绮阁春深舞袖红。应是宣和多爱惜，故将题墨琬琰同。
郭恕先升龙图二首
作者：邓文原
朝代：元

海上参差十二楼，阆风玄圃綵云浮。神仙尚厌人间世，故作乘龙汗漫游。建章宫阙漏沈沈，翠辇春游接上林。未识嫦娥天上乐，广寒丹树五云深。
郭恕先升龙图二首·其一
作者：邓文原
朝代：元

海上参差十二楼，阆风玄圃綵云浮。神仙尚厌人间世，故作乘龙汗漫游。
郭恕先升龙图二首·其二
作者：邓文原
朝代：元

建章宫阙漏沈沈，翠辇春游接上林。未识嫦娥天上乐，广寒丹树五云深。
都中送元杰道士南归
作者：邓文原
朝代：元

授节仙山得过家，都门津柳动春华。还乡近似千年鹤，奉使荣于八月槎。古井云封丹灶药，旧松风扫石坛花。道人冠剑鸣瑶佩，岂必高车昼锦誇。
钱舜举瓜蔓图
作者：邓文原
朝代：元

极目荒墟落木中，空山人静涧泉舂。秋来不用为霖雨，留得閒云养卧龙。
钱舜举硕鼠图
作者：邓文原
朝代：元

禾黍连云待岁功，尔曹窃食素餐同。平生贪黠终何用，看取人间五技穷。
阎立本秋岭归云图二首
作者：邓文原
朝代：元

贞观从知画有仙，能将万里尺图间。白云掩映枫林好，遮却溪南无数山。盘纡径路却何之，中有居人未卜谁？百丈飞泉云外落，一林霜叶九秋时。
阎立本秋岭归云图二首·其一
作者：邓文原
朝代：元

贞观从知画有仙，能将万里尺图间。白云掩映枫林好，遮却溪南无数山。
阎立本秋岭归云图二首·其二
作者：邓文原
朝代：元

盘纡径路却何之，中有居人未卜谁？百丈飞泉云外落，一林霜叶九秋时。
阎立本西岭春云图
作者：邓文原
朝代：元

旅人陟春山，回互临幽绝。马首触层云，鸟鸣当三月。桃萼烂虚空，松风吹洞越。高岑上青苍，曲磴夐敧缺。涧壑泻飞流，烟霭忽明灭。灵仙扣丹房，素女开瑶穴。乡关在遐方，中情向谁说。忽闻上方钟，午餐僧已设。阎子为此图，玩之未能辍。恐为造化憎，堤备六丁掣。
陆探微层峦曲坞图
作者：邓文原
朝代：元

勾吴山水素称奇，个里神工已得之。山翠却从林外出，水深常绕屋东澌。鸡鸣竹里人何处？犬护柴门客正炊。一段风烟谁会得，避秦当日自相宜。
除夕书怀
作者：邓文原
朝代：元

年光逝若片帆轻，坐惜宵分到启明。客舍张灯浮太白，禁钟和漏隔华清。摄提北斗中天运，太乙东宫吉日迎。身在词林无寸补，几陪鸳鹭听鸡声。
陪高彦敬游南山
作者：邓文原
朝代：元

不到南山又二年，离离秋草映寒泉。东林萧散开莲社，西晋风流棹酒船。古寺云烟终日合，长松风雨半空悬。谢公未了登临兴，故向禅房借榻眠。
雨中次范德机见寄杂兴韵
作者：邓文原
朝代：元

穷巷积阴雨，离居寡悰情。安得壒埃风，逍遥余上征。长日有逝川，春花无晚荣。永怀山泽居，好遁潜英声。于陵方灌园，庞公不入城。此意岂忘世，咏歌以濯清。今我梦江国，噭噭鹈鴂鸣。不忧芳草歇，但恐白发生。归休企前哲，矢言著贞诚。悠悠莫识察，思子携手行。
顾恺之瑶岛仙庐图
作者：邓文原
朝代：元

渺渺晴山路更幽，茸茸瑶草几春秋。岩栖自昔推巢父，学种于今说故侯。云物岂因时序换，鹿麛不共世尘浮。溪头蓦有寻真客，期向天台汗漫游。
顾恺之秋江晴嶂图二首
作者：邓文原
朝代：元

晋室风裁推虎头，山川灵气属君收。指端幻出千重秀，并作江南一段秋。静日携筇溪水头，何如风景鄣图收。与君相对坐不语，祇领千林万壑秋。
顾恺之秋江晴嶂图二首·其一
作者：邓文原
朝代：元

晋室风裁推虎头，山川灵气属君收。指端幻出千重秀，并作江南一段秋。
顾恺之秋江晴嶂图二首·其二
作者：邓文原
朝代：元

静日携筇溪水头，何如风景鄣图收。与君相对坐不语，祇领千林万壑秋。
题丁氏松涧图
作者：邓文原
朝代：元

天目之峰凌紫烟，下周林壑纡长川。清池斗绝涵倒景，神运直自疏凿先。彼美幽贞庐，閒房曲奥辛夷荃。苍官手植经几年，灵虬夭矫今参天。门前朝流暮流水，但闻激石泻濑鸣溅溅。山人养真衡茅下，有书可读琴可弦。意行清涧曲，长啸松风前。山月出林高，溪花弄春妍。仙人歌来夜将半，天空鹤唳山凄然。飙尘大笑狂驰子，口诵丹诀传真玄。我欲从之结邻屋，得疏药圃谋芝田。
题危太朴所藏荥阳郑虔画秋峦横霭图二首
作者：邓文原
朝代：元

金风瑟瑟入空山，村落人家叶尽斑。羡杀个中奇绝处，一天烟霭有无间。郑君胸次有江山，应识区区只一斑。山色空濛斜日里，郁林遥指碧云间。
题危太朴所藏荥阳郑虔画秋峦横霭图二首·其一
作者：邓文原
朝代：元

金风瑟瑟入空山，村落人家叶尽斑。羡杀个中奇绝处，一天烟霭有无间。
题危太朴所藏荥阳郑虔画秋峦横霭图二首·其二
作者：邓文原
朝代：元

郑君胸次有江山，应识区区只一斑。山色空濛斜日里，郁林遥指碧云间。
题圆觉天台教寺
作者：邓文原
朝代：元

大圆觉境清凉地，要阐毗卢贝藏开。飞锡不妨随鹤下，蟠桃曾见有龙来。相逢定性三生路，尽了尘心万劫灰。忆我初年慕禅蜕，石桥烟雨过天台。
题子昂马图
作者：邓文原
朝代：元

奔腾骏骨云路长，萧洒神鬉风露凉。沙场春牧草肥雨，野徼秋嘶枫陨霜。三关战士黄金甲，五陵侠客红丝缰。朝羁暮络祇肠断，华山烟树遥苍苍。
题小薛王画鹿
作者：邓文原
朝代：元

礼乐河间雅好儒，曾陪校猎奉銮舆。昼长灵囿观游后，政暇嘉宾燕集馀。蛱蝶图工人去久，驺虞诗好化行初。宗藩翰墨留珍赏，凭仗相如赋《子虚》。
题开元宫图
作者：邓文原
朝代：元

西湖春动风泠泠，歘忽鼓瑟窥湘灵。夫君要眇降云軿，椒堂桂栋罗芳馨。春城日逝崦嵫暮，幽梦重门锁花雾。玉箫声沈凤飞去，迸入秋风五陵树。至人高怀视云浮，昔者金屋今丹丘。白鹤来下明月楼，知有王乔飞舄游。仙人好幻多戏剧，海变桑田莲变碧。百灵呵护融风息，依旧琼台绛宇炫耀云五色。
题张繇所画霜林云岫图
作者：邓文原
朝代：元

惭余生也晚，未能识君颜。宿秉川岳气，时发胸臆山。涧壑自回互，溪林若萦环。云光映天色，秋叶舒锦斑。室中有扬子，向晚启玄关。何如尘外侣，日夕相与还。悠悠个中意，未许落人寰。
题李思训寒江晚山图
作者：邓文原
朝代：元

李唐王孙重毫素，爱写寒江千万树。上有蓬莱五色云，下有仙家几庭户。清霜点作秋满林，咫尺瑶窗起烟雾。西风吹动晚山苍，归舟掩映犹堪数。迢迢锦水汎双凫，漠漠青天飞雪鹭。人间画手非不多，谁似李侯得真趣。李侯宿世列仙俦，更有何人同出处。徽庙题来字字真，把玩殷勤乃奇遇。斯图斯景世莫传，古汴荒凉风景暮。眼中人事已非前，画里山川尚如故。老我披图一怆然，落日长歌漫为赋。
题林彦文诗卷兼送南归
作者：邓文原
朝代：元

东周离黍先亡雅，南楚崇兰又变骚。上下汉唐观体裁，古今李杜擅雄豪。青林晓日鸣双鸟，碧海秋风钓六鳌。白发诗翁会天趣，吴山一笑返渔舠。
题洪谷子楚山秋晚图
作者：邓文原
朝代：元

旧知洪谷古先俦，五尺横图见十洲。千嶂排空青玉立，一江流水白云浮。雕檐共话当年雨，丹叶谁怜满径秋。最是无声诗思好，恍然身在赤城游。
题王朋梅金明池图
作者：邓文原
朝代：元

溶溶春水戏群龙，画鼓兰桡竞奏功。得失等閒成愠喜，人生万事弈棋中。
题耕云徵士东轩读易图次韵三首
作者：邓文原
朝代：元

衡门寂寂有儒风，相对高人笑语同。何必隔篱沽取醉，新诗初就竹炉红。棐几清疏无俗物，图书杂沓有仙言。晚来静倚南轩下，始识山林道味尊。悠然结屋对南山，好鸟忘机自往还。昨夜天风吹月下，黄金散布一林班。
题耕云徵士东轩读易图次韵三首·其一
作者：邓文原
朝代：元

衡门寂寂有儒风，相对高人笑语同。何必隔篱沽取醉，新诗初就竹炉红。
题耕云徵士东轩读易图次韵三首·其三
作者：邓文原
朝代：元

悠然结屋对南山，好鸟忘机自往还。昨夜天风吹月下，黄金散布一林班。
题耕云徵士东轩读易图次韵三首·其二
作者：邓文原
朝代：元

棐几清疏无俗物，图书杂沓有仙言。晚来静倚南轩下，始识山林道味尊。
题谢氏通济桥
作者：邓文原
朝代：元

涔阳川上压云涛，迥若仙山驾巨鳌。甃石不愁僧路滑，倾金宁计鬼工劳。泛槎客去银河近，题柱人归玉垒高。此地通津足佳兴，楚歌明月放轻舠。
题赵千里春景
作者：邓文原
朝代：元

笼烟杨柳娇无力，著雨桃花冶有姿。人在画楼春睡起，不知溪上有新诗。
题赵子固墨兰
作者：邓文原
朝代：元

承平洒翰向丘园，芳佩累累寄墨痕。已有《怀沙》、《哀郢》意，至今春草忆王孙。
题赵子昂为袁清容画春景仿小李
作者：邓文原
朝代：元

王孙久别同朝侣，为写晴云百叠峰。挂起碧窗凝望处，画中今喜故人逢。
题陶渊明像
作者：邓文原
朝代：元

诗中甲子春秋笔，篱下黄花雨露枝。便向斜川频载酒，风光不似义熙时。
题顾善夫所藏张僧繇画翠嶂瑶林图
作者：邓文原
朝代：元

善夫夙有耽奇癖，珍秘何须羡贾胡。徽庙未销当日字，僧繇仍见昔年图。千林历落人烟密，万里萦回鸟道孤。几欲临风试题句，恍疑身世在冰壶。
题高尚书夜山图
作者：邓文原
朝代：元

吴山面沧江，中秋气飒爽。楼居谪仙后，公退谢尘鞅。孤月出海上，高怀一俯仰。佳哉高侯画，得意超象罔。我来秋向晚，月色寒莽苍。山远落木净，风高怒潮响。奔腾万云气，忽驾苍虬上。平湖雨翻江，渺渺波荡桨。回思图画时，岁月倏已往。山川更晦明，阴阳递消长。人生何独劳，局促老穹壤。我将乘倒景，千载纵清赏。松乔遗世人，一笑凌烟像。
题高尚书秋山暮霭图
作者：邓文原
朝代：元

傍溪草舍隔林中，望际云山翠几重。长忆雨馀閒信马，轻鞭遥指两三峰。
题高房山墨竹图
作者：邓文原
朝代：元

人才有我难忘物，画到无心恰见工。欲识高侯三昧手，都缘意与此君同。
马和之卷
作者：邓文原
朝代：元

回岚洞壑玉参差，满地浓阴日影迟。寂寂柴门云自合，深深灌木鸟仍窥。沧浪唱晚空天地，绿绮寻幽过竹篱。岂是柴桑归去者，时临清浅赋新诗。
题赵文敏画谢幼舆丘壑图
作者：邓榆
朝代：元

一丘一壑绝尘坌，坐看前山出白云。可使玉堂挥翰手，却疑大小李将军。
雪窦游志
作者：邓牧
朝代：元

岁癸已春暮，余游甬东，闻雪窦游胜最诸山，往观焉。
廿四日，由石湖登舟，二十五里下北曳堰达江。江行九折，达江口。转之西，大桥横绝溪上，覆以栋宇。自桥下入溪行，九折达泉口。凡舟楫往还，视湖上下，顷刻数十里；非其时，用人力牵挽，则劳而缓焉。初，大溪薄山转，岩壑深窈，有曰“仙人洞”，巨石临水，若坐垂踵者；有曰“金鸡洞”，相传凿石破山，有金鸡飞鸣去，不知何年也。
水益涩，曳舟不得进，路行六七里，止药师寺。寺负紫芝山，僧多读书，不类城府。越信宿，遂缘小溪，益出山左。涉溪水，四山回环，遥望白蛇蜿蜒下赴大壑，盖涧水尔。桑畦麦陇，高下联络，田家隐翳竹树，樵童牧竖相征逐，真行图画中！欲问地所历名，则舆夫朴野，不深解吴语，或强然诺，或不应所问，率十问仅得二三。次度大溪，架木为梁，首尾相啮，广三尺余，修且二百跬，独野人往返捷甚。次溪口市，凡大宅多废者，间有诵声出廊庑，久听不知何书，殆所谓《兔园册》耶？渐上，陟林麓，路益峻，则睨松林在足下。花粉逆风起为黄尘，留衣襟不去，他香无是清也。
越二岭，首有亭当道，髹书“雪窦山”字。山势奥处，仰见天宇，其狭若在陷井；忽出林际，则廓然开朗，一瞬百里。次亭曰隐秀，翳万杉间，溪声绕亭址出山去。次亭曰寒华，多留题，不暇读；相对数步为漱玉亭，复泉，窦虽小，可汲，饮之甘。次大亭，值路所入，路析为两。先朝御书“应梦名山”其上，刻石其下，盖昭陵梦游绝境，诏图天下名山以进，兹山是也。左折松径，径达雪窦；自右折入，中道因桥为亭，曰锦镜，亭之下为圆池，径余十丈，横海棠环之，花时影注水涘，烂然疑乎锦，故名。度亭支径亦达寺，而缭曲。主僧少野，有诗声，具觞豆劳客，相与道钱塘故旧。止余宿；余度诘旦且雨，不果留。
出寺右偏登千丈岩，流瀑自锦镜出，泻落绝壁下潭中，深不可计。林崖端，引手援树下顾，率目眩心悸。初若大练，触崖石，喷薄如急雪飞下，故其上为飞雪亭。憩亭上，时觉沾醉，清谈玄辩，触喉吻动欲发，无足与云者；坐念平生友，怅然久之。寺前秧田羡衍，山林所环，不异平地。然侧出见在下村落，相去已数百丈；仰见在山上峰峦，高复称此。
次妙高台，危石突岩畔，俯视山址环凑，不见来路。周览诸山，或绀或苍；孟者，委弁者，蛟而跃、兽而踞者，覆不可殚状。远者晴岚上浮，若处子光绝溢出眉宇，未必有意，自然动人；凡陵登，胜观花焉。
土人云，又有为小雪窦，为板锡寺，为四明洞天。余兴亦尽，不暇登陟矣。
【中吕】粉蝶儿_丫髻环条，
作者：邓玉宾
朝代：元

丫髻环条，急流中弃官修道，鹿皮囊草履麻袍。翠岩前，青松下，把个茅庵
儿围抱。除了猿鹤，等闲间世无人到。
【醉春风】直睡到日齐高，白云无意扫，一盂白粥半瓢齑，饱，饱，饱。检
个仙方，弄般仙草，试些丹灶。
【迎仙客】看时节寻道友，伴渔樵。从这尧舜禹汤周灭了，汉三分，晋六朝，
五代相交。都则是一话间闲谈笑。
【石榴花】想这荔枝金带紫罗袍，刑法用萧曹。鼎镬斧钺斩身刀，轻轻地犯
着，便是天条。金珠宝贝休挨靠，天符帝敕难逃。顶门上飞下个雷霆炮，不似恁
那初及第时节绣球儿抛。
【斗鹌鹑】往常怕树叶儿遮着，到如今和根儿背倒。钟鼎山林，那一个较好？
命不快除是他砍柴的扰，索甚计较？只消得半碗齑汤，那厮早欢喜将去了。
【红绣鞋】比着他有使命向门前呼召，唬的早吃丕丕的胆颤心摇。则道是快
上马容不得他半分毫。陪着笑频哀告，镇着色下风雹，比这砍柴的形势恶。
【普天乐】若是更损贤良，欺忠孝。羊羹虽美，众口难调。只争个迟共早，
终须报。正直无私依公道，任天公较与不较。纷纷扰扰，惺惺了了，天理昭昭。
【上小楼】寝食处珠围翠绕，行踏处白牙高纛。荫子封妻，五花官诰。若一
朝，犯制条，凶星来照，一霎儿早不知消耗。
【幺】俺只会春来种草，秋间跑药。挽下藤花，班下竹笋，采下茶苗。化下
道粮，攒下菜蔬，蒲团闲靠，则待倚南窗和世人相傲。
【满庭芳】三闾枉了，众人都醉倒，你也铺啜些ㄤ糟。朝中待独自要个醒醒
号，怎当他众口嗷嗷？一个阳台上襄王睡着，一个巫山下宋玉神交。休道你向渔
夫行告，遮莫论天写来，谁肯问《离骚》？
【六幺序】不如俺闲乐，陶陶，木碗椰瓢，乞化村醪。醉得来前合后倒，又
带糟随下随高。都是教酒葫芦相与酬酢，归来醉也藜杖挑，过清风皓月溪桥。柴
门掩上无锁钥，自颠狂自歌自笑，天地如我这草团标。
【快活三】一个韩昌黎贬在水潮，一个苏东坡置在白鹤。一个柳宗元万里窜
三苗，一个张九龄行西岳。
【鲍老儿】芙蓉国里琼姬伴着子高，他稳跨着青鸾到。月明吹笙对碧桃，煞
强如西日长安道。您待凌烟阁上，麒麟画里，有甚功劳？春风锦江，秋云洞天，
倒大逍遥。
【幺】拣择下药苗，玄霜玉杵和露捣。虎龙自交，金乌玉兔依封爻。婴儿弱，
姹女娇，亲怀抱。自调和不数朝，早睹他那玄珠形兆，这的是出世间实功效。
【后庭花】闲吟啸嫌喧闹，曾不挂许由瓢。存机要闲玄妙，调二气走三焦。
天星曜，地海潮，人山岳，对银蟾彻绛霄。则这的便是玄关一窍，了性命的修真
道。
【随煞尾声】十五六岁有甚奇，百二十年不是老。则着这铅鼎长温三花灶，
七颠八倒，向这玉箫声里醉蟠桃。
【仙吕】村里迓古
作者：邓玉宾
朝代：元

仕女圆社气球双关
包藏着一团儿和气，踢弄出百般可妙。共子弟每轻兼痛膝，海将来怀儿中
搂抱。你看那里勾外兼，虚挑实蹑，亚股剪刀。他来的你论道儿真，寻的你查
头儿是，安排的科范儿牢，子弟呵知他踢疼了你多多少少。
【元和令】露金莲些娘大小，掉兼强抢炮。云肩轻摆动小蛮腰，海棠花
风外袅。那踪换步，做弄出人娇，巧丹青难画描。
【上马娇】身段儿直，掖样儿娇，挺拖更妖娆。你看他拐儿扇尖儿挑舌儿哨。
子弟敲，腾的将范儿挑。
【胜葫芦】却便似孤凤求凰下九霄，兼儿靠手儿招，撇演的个庞儿慌张了。
他地穿兼抹膝，摩肩擦背，偷入步暗勾挑。
【幺篇】抵多少对舞霓裳按六么，惯摇摆会躯劳，支打猜拿直恁般巧。你看
他行针走线，拈花摘叶，即世里带着虚嚣。
【后庭花】你看他打ㄐ拾云外飘，蹬圆光当面绕。玉女双飞鬓，仙人大过桥。
那丰标！勤将水哨。把闲家扎垫的饱，六老儿睃趁的早，脚步儿赶趁的巧。只休
教细褪了，永团圆直到老。
【青歌儿】呀！六踢儿收拾、收拾的稳到，科范儿掣荡、掣荡的坚牢，步步
相随节节高。场户儿宽绰，步骤儿虚嚣，声誉儿蓬勃，解数儿崎。一会家脚
此鲸鳌，背掣猿猱，乱下风雹，浪滚波涛。直踢的腮儿红脸儿热，眼见涎腰儿
软。那里管汗湿酥胸，香消粉脸，尘拂蛾眉。由古自抖搜着精神倒拖鞭，三跳涧。
滴滴溜瑶台上，莺落架燕归巢。他地加斤节乘欢笑。
【寄生草】同避着鸳鸯拐，堤防着左右抄。跷跟儿掩映着真圈套，里勾儿藏
掖着深窟窍，过肩儿撒放下虚笼罩。挑尖儿快似点钢枪，凿膝儿紧似连珠炮。
【幺篇】本是座风流社，翻做了莺燕巢。扳搂儿搂定肩儿靠，锁腰儿锁住膝
儿掉，折跛儿跛住兼儿跷，俊庞儿压尽满园春，刀麻儿踢倒寰中俏。
【尾声】解卸了一团儿娇，稍遍起浑身儿俏。似这般女校尉从来较少。随圆
社常将蹴リ抱抛，占场儿陪伴了些英豪。那丰标！体态妖娆。错认范的郎君他跟
前入一脚，点着范轻轻的过了，打重他微微含笑。那姐姐见球来忙把脚儿跷。
【南吕】一枝花_连云栈上马
作者：邓玉宾
朝代：元

连云栈上马去了衔，乱石滩里舟绝了缆。取骊龙颏下珠，饮鸠鸟酒中酣。阔
论高谈，是一个无斤两的风云怛，负版虫般舍命的贪。此事都谙，从今日为
头罢参。
【梁州第七】俺只待学圣人问礼于老聃，遇钟离度脱淮南。就虚无养个真恬
淡。一任教春花秋月，暮四朝三，蜂衙蚁阵，虎窟龙潭。阑纷纷的尽入包涵，只
是这个舞东风的宽袖蓝衫。两轮日月是俺这长明朗不灭的灯龛，万里山川是俺这
无尽藏长生药篮，一合乾坤是俺这养全真的无漏仙庵。可堪！这些儿钝憨。比英
雄回首心无憾，没是待雷破柱落奸胆。不如将万古烟霞赴一簪。俯仰无惭。
【随煞】七颠八倒人谁敢？把这坎位离宫对勘的岩。火候抽添有时暂，修行
的好味甘。更把这谈玄口缄，甚么细雨斜风哨得着俺。
【正吕】叨叨令·道情
作者：邓玉宾
朝代：元

想这堆金积玉平生害，男婚女嫁风流债。鬓边霜头上雪是阎王怪，求功名贪
富贵今何在？您省的也么哥，您省的也么哥？寻个主人翁早把茅庵盖。
一个空皮囊包裹着千重气，一个乾骷髅顶戴着十分罪。为儿女使尽些拖刀计，
为家私费尽些担山力。您省的也么哥，您省的也么哥？这一个长生道理何人会？
天堂地狱由人造，古人不肯分明道。到头来善恶终须报，只争个早到和迟到。您
劣的也么哥，您省的也么哥？休向轮回路上随他闹。
白云深处青山下，茅庵草舍无冬夏。闲来几句渔樵话，困来一枕葫芦架。您
省的也么哥，您省的也么哥？煞强如风波千丈担惊怕。
【正宫】端正好_俺便似画图
作者：邓玉宾
朝代：元

俺便似画图中，帏屏上，云游遍林影湖光。闲中气味三千丈，抵多少归去来
的陶元亮。
【滚绣球】想这皇帝王，至秦始皇，霸图相尚。前后两汉兴亡，魏许昌，晋
建康，六朝隋炀，闹纷纷五代残唐。看这名标青史人千古，只是睡足黄粱梦一场，
兀的回首斜阳。
【倘秀才】将着两裹儿三神二黄，几卷儿丹经药方，草履藤冠布懒长。棕毛
扇，鹿皮囊，拖一条落藜拄杖。
【呆骨朵】常随着莺儿燕子闲游荡，春风柳絮颠狂。问甚木碗椰瓢，村醪桂
香。乘兴随缘化，好酒无深巷。醉归天地窄，高歌不问腔。
【伴读书】谁羡他登金马上玉堂，碧油幕莲花帐。白鹿坡前元戎将，五更鼓
角声悲壮。比及到凌烟阁上功臣像，经了些阔剑长枪。
【笑和尚】不如俺悠、悠、悠，一溪云竹笋香，厌、厌、厌，三月火桃花浪，
纷、纷、纷，千顷雪松花放。拾、拾、拾，瑶草芳，采、采、采，灵芝旺，来、
来、来，长生药都无恙。
【叨叨令】更有这风鬟雾鬓毛女飘飘样，春花秋草獐鹿呆呆痴痴相。青
天白日藤葛笼笼葱葱障，朝云暮雨山水崎崎岖岖当。好乐陶陶也么哥，笑欣欣也
么哥，兀的是俺信白田茅舍境界里的优优游游况。
【朝元七煞】养的这西山白虎精神爽，东海青龙不可当。一气初生，两爻复
后。四象相关，三姓中央。西南月偃，一笑是吾乡。
【二】甲庚会处真无妄，戊巳门开迸电光。金鼎烹铅，玉炉抽汞，媒合是黄
婆。匹配在丹房。向那朝元路上，巡甲子玩阴阳。
【三】稳乘着三更月底鸾声往，高驭着万里风头鹤背霜。五岳十洲，洞天福
地。方丈蓬莱，箫鼓笙簧。动着俺这仙人家的乐音，朝玉阙拜虚皇。
【四】兀的天门日射黄金榜，紫府烟笼白玉墙。有五凤朱楼，九龙丹陛。玉
磬金钟，鼓奏鸡唱。天一和太一，分七政布魁罡。
【五】静鞭三下如雷响，阶下时直报日光。左有青龙，右分白虎。后委玄冥，
朱雀在南方，凤凰池上，依八卦摆班行。
【六】三十六天贤圣分着君长，二十八宿星辰列着队仗。更有七十二座诸天，
二十四位官福。五岳灵祗，四海龙王。天蓬黑煞，持斧铖镇在阶傍。
【七】旌幢旗帜金仪仗，剑戟冠缨玉佩。却更日暖风微，云舒霞散。玉女
金童，侍立成双。珠帘半卷，通明殿幌金光。
【收尾】九天帝敕从中降，云冕齐低玉简长。铭心听，敢窥仰。转诏罢，复
两相。有刑罚，有恩赏。承天符，散四方。与仙班，怎比量？戴金冠，衣鹤氅。
宴佳宾，饮玉浆。造化论，劫运讲。归来时袖满天香，又把这西王母蟠桃会上访。
三·稳乘着三更月底鸾声往，高驭着万里风头鹤背霜。五岳十洲，洞天福
作者：邓玉宾
朝代：元

方丈蓬莱，箫鼓笙簧。
动着俺这仙人家的乐音，朝玉阙拜虚皇。
上小楼·寝食处珠围翠绕，行踏处白牙高纛。荫子封妻，五花官诰。若一
作者：邓玉宾
朝代：元

朝，犯制条，凶星来照，一霎儿早不知消耗。
上马娇·身段儿直，掖样儿娇，挺拖更妖娆。你看他拐儿扇尖儿挑舌儿哨。
作者：邓玉宾
朝代：元

子弟敲，腾的将范儿挑。
中吕·粉蝶儿
作者：邓玉宾
朝代：元

丫髻环条，急流中弃官修道，鹿皮囊草履麻袍。
翠岩前，青松下，把个茅庵儿围抱。
除了猿鹤，等闲间世无人到。
二·甲庚会处真无妄，戊巳门开迸电光。金鼎烹铅，玉炉抽汞，媒合是黄
作者：邓玉宾
朝代：元

匹配在丹房。
向那朝元路上，巡甲子玩阴阳。
五·静鞭三下如雷响，阶下时直报日光。左有青龙，右分白虎。后委玄冥，
作者：邓玉宾
朝代：元

朱雀在南方，凤凰池上，依八卦摆班行。
伴读书·谁羡他登金马上玉堂，碧油幕莲花帐。白鹿坡前元戎将，五更鼓
作者：邓玉宾
朝代：元

角声悲壮。
比及到凌烟阁上功臣像，经了些阔剑长枪。
倘秀才·将着两裹儿三神二黄，几卷儿丹经药方，草履藤冠布懒长。棕毛
作者：邓玉宾
朝代：元

扇，鹿皮囊，拖一条落藜拄杖。
六·三十六天贤圣分着君长，二十八宿星辰列着队仗。更有七十二座诸天，
作者：邓玉宾
朝代：元

二十四位官福。
五岳灵祗，四海龙王。
天蓬黑煞，持斧铖镇在阶傍。
六幺序·不如俺闲乐，陶陶，木碗椰瓢，乞化村醪。醉得来前合后倒，又
作者：邓玉宾
朝代：元

带糟随下随高。
都是教酒葫芦相与酬酢，归来醉也藜杖挑，过清风皓月溪桥。
柴门掩上无锁钥，自颠狂自歌自笑，天地如我这草团标。
叨叨令
作者：邓玉宾
朝代：元
体裁：曲

白云深处青山下。茆庵草舍无冬夏。闲来几句渔樵话。困来一枕葫芦架。您省的也么哥，您省的也么哥，煞强如风波千丈担惊怕。
后庭花·你看他打ㄐ拾云外飘，蹬圆光当面绕。玉女双飞鬓，仙人大过桥。
作者：邓玉宾
朝代：元

那丰标！勤将水哨。
把闲家扎垫的饱，六老儿睃趁的早，脚步儿赶趁的巧。
只休教细褪了，永团圆直到老。
后庭花·闲吟啸嫌喧闹，曾不挂许由瓢。存机要闲玄妙，调二气走三焦。
作者：邓玉宾
朝代：元

天星曜，地海潮，人山岳，对银蟾彻绛霄。
则这的便是玄关一窍，了性命的修真道。
呆骨朵·常随着莺儿燕子闲游荡，春风柳絮颠狂。问甚木碗椰瓢，村醪桂
作者：邓玉宾
朝代：元

乘兴随缘化，好酒无深巷。
醉归天地窄，高歌不问腔。
四·兀的天门日射黄金榜，紫府烟笼白玉墙。有五凤朱楼，九龙丹陛。玉
作者：邓玉宾
朝代：元

磬金钟，鼓奏鸡唱。
天一和太一，分七政布魁罡。
寄生草·同避着鸳鸯拐，堤防着左右抄。跷跟儿掩映着真圈套，里勾儿藏
作者：邓玉宾
朝代：元

掖着深窟窍，过肩儿撒放下虚笼罩。
挑尖儿快似点钢枪，凿膝儿紧似连珠炮。
尾声·解卸了一团儿娇，稍遍起浑身儿俏。似这般女校尉从来较少。随圆
作者：邓玉宾
朝代：元

社常将蹴リ抱抛，占场儿陪伴了些英豪。
那丰标！体态妖娆。
错认范的郎君他跟前入一脚，点着范轻轻的过了，打重他微微含笑。
那姐姐见球来忙把脚儿跷。
幺·俺只会春来种草，秋间跑药。挽下藤花，班下竹笋，采下茶苗。化下
作者：邓玉宾
朝代：元

道粮，攒下菜蔬，蒲团闲靠，则待倚南窗和世人相傲。
幺·拣择下药苗，玄霜玉杵和露捣。虎龙自交，金乌玉兔依封爻。婴儿弱，
作者：邓玉宾
朝代：元

姹女娇，亲怀抱。
自调和不数朝，早睹他那玄珠形兆，这的是出世间实功效。
幺篇·抵多少对舞霓裳按六么，惯摇摆会躯劳，支打猜拿直恁般巧。你看
作者：邓玉宾
朝代：元

他行针走线，拈花摘叶，即世里带着虚嚣。
快活三·一个韩昌黎贬在水潮，一个苏东坡置在白鹤。一个柳宗元万里窜
作者：邓玉宾
朝代：元

三苗，一个张九龄行西岳。
收尾·九天帝敕从中降，云冕齐低玉简长。铭心听，敢窥仰。转诏罢，复
作者：邓玉宾
朝代：元

两相。
有刑罚，有恩赏。
承天符，散四方。
与仙班，怎比量？戴金冠，衣鹤氅。
宴佳宾，饮玉浆。
造化论，劫运讲。
归来时袖满天香，又把这西王母蟠桃会上访。
斗鹌鹑·往常怕树叶儿遮着，到如今和根儿背倒。钟鼎山林，那一个较好？
作者：邓玉宾
朝代：元

命不快除是他砍柴的扰，索甚计较？只消得半碗齑汤，那厮早欢喜将去了。
普天乐·若是更损贤良，欺忠孝。羊羹虽美，众口难调。只争个迟共早，
作者：邓玉宾
朝代：元

终须报。
正直无私依公道，任天公较与不较。
纷纷扰扰，惺惺了了，天理昭昭。
梁州第七·俺只待学圣人问礼于老聃，遇钟离度脱淮南。就虚无养个真恬
作者：邓玉宾
朝代：元

一任教春花秋月，暮四朝三，蜂衙蚁阵，虎窟龙潭。
阑纷纷的尽入包涵，只是这个舞东风的宽袖蓝衫。
两轮日月是俺这长明朗不灭的灯龛，万里山川是俺这无尽藏长生药篮，一合乾坤是俺这养全真的无漏仙庵。
可堪！这些儿钝憨。
比英雄回首心无憾，没是待雷破柱落奸胆。
不如将万古烟霞赴一簪。
俯仰无惭。
梁州第七·俺只待学圣人问礼于老聃，遇钟离度脱淮南。就虚无养个真恬
作者：邓玉宾
朝代：元

一任教春花秋月，暮四朝三，蜂衙蚁阵，虎窟龙潭。
阑纷纷的尽入包涵，只是这个舞东风的宽袖蓝衫。
两轮日月是俺这长明朗不灭的灯龛，万里山川是俺这无尽藏长生药篮，一合干坤是俺这养全真的无漏仙庵。
可堪！这些儿钝憨。
比英雄回首心无憾，没是待雷破柱落奸胆。
不如将万古烟霞赴一簪。
俯仰无惭。
正吕·叨叨令道情
作者：邓玉宾
朝代：元

想这堆金积玉平生害，男婚女嫁风流债。
鬓边霜头上雪是阎王怪，求功名贪富贵今何在？您省的也么哥，您省的也么哥？寻个主人翁早把茅庵盖。
一个空皮囊包裹着千重气，一个乾骷髅顶戴着十分罪。
为儿女使尽些拖刀计，为家私费尽些担山力。
您省的也么哥，您省的也么哥？这一个长生道理何人会？天堂地狱由人造，古人不肯分明道。
到头来善恶终须报，只争个早到和迟到。
您劣的也么哥，您省的也么哥？休向轮回路上随他闹。
白云深处青山下，茅庵草舍无冬夏。
闲来几句渔樵话，困来一枕葫芦架。
您省的也么哥，您省的也么哥？煞强如风波千丈担惊怕。
套数。
正吕·叨叨令道情
作者：邓玉宾
朝代：元

想这堆金积玉平生害，男婚女嫁风流债。
鬓边霜头上雪是阎王怪，求功名贪富贵今何在？您省的也么哥，您省的也么哥？寻个主人翁早把茅庵盖。
一个空皮囊包裹着千重气，一个干骷髅顶戴着十分罪。
为儿女使尽些拖刀计，为家私费尽些担山力。
您省的也么哥，您省的也么哥？这一个长生道理何人会？天堂地狱由人造，古人不肯分明道。
到头来善恶终须报，只争个早到和迟到。
您劣的也么哥，您省的也么哥？休向轮回路上随他闹。
白云深处青山下，茅庵草舍无冬夏。
闲来几句渔樵话，困来一枕葫芦架。
您省的也么哥，您省的也么哥？煞强如风波千丈担惊怕。
套数。
正宫·叨叨令
作者：邓玉宾
朝代：元
体裁：曲

一个空皮囊包裹着千重气，一个干骷髅顶戴着十分罪。为儿女使尽了拖刀计，为家私费尽了担山力。你省的也么哥，你省的也么哥，这一个长生道理何人会？
正宫·叨叨令·道情
作者：邓玉宾
朝代：元
体裁：曲

白云深处青山下，茅庵草舍无冬夏。闲来几句渔樵话，困来一枕葫芦架。您省的也么哥，您省的也么哥？煞强如风波千丈担惊怕。
正宫·端正好
作者：邓玉宾
朝代：元

俺便似画图中，帏屏上，云游遍林影湖光。
闲中气味三千丈，抵多少归去来的陶元亮。
滚绣球·想这皇帝王，至秦始皇，霸图相尚。前后两汉兴亡，魏许昌，晋
作者：邓玉宾
朝代：元

建康，六朝隋炀，闹纷纷五代残唐。
看这名标青史人千古，只是睡足黄粱梦一场，兀的回首斜阳。
满庭芳·三闾枉了，众人都醉倒，你也铺啜些ㄤ糟。朝中待独自要个醒醒
作者：邓玉宾
朝代：元

号，怎当他众口嗷嗷？一个阳台上襄王睡着，一个巫山下宋玉神交。
休道你向渔夫行告，遮莫论天写来，谁肯问《离骚》？。
石榴花·想这荔枝金带紫罗袍，刑法用萧曹。鼎镬斧钺斩身刀，轻轻地犯
作者：邓玉宾
朝代：元

着，便是天条。
金珠宝贝休挨靠，天符帝敕难逃。
顶门上飞下个雷霆炮，不似恁那初及第时节绣球儿抛。
笑和尚·不如俺悠、悠、悠，一溪云竹笋香，厌、厌、厌，三月火桃花浪，
作者：邓玉宾
朝代：元

纷、纷、纷，千顷雪松花放。
拾、拾、拾，瑶草芳，采、采、采，灵芝旺，来、来、来，长生药都无恙。
红绣鞋·比着他有使命向门前呼召，唬的早吃丕丕的胆颤心摇。则道是快
作者：邓玉宾
朝代：元

上马容不得他半分毫。
陪着笑频哀告，镇着色下风雹，比这砍柴的形势恶。
迎仙客·看时节寻道友，伴渔樵。从这尧舜禹汤周灭了，汉三分，晋六朝，
作者：邓玉宾
朝代：元

五代相交。
都则是一话间闲谈笑。
醉春风·直睡到日齐高，白云无意扫，一盂白粥半瓢齑，饱，饱，饱。检
作者：邓玉宾
朝代：元

个仙方，弄般仙草，试些丹灶。
随煞·七颠八倒人谁敢？把这坎位离宫对勘的岩。火候抽添有时暂，修行
作者：邓玉宾
朝代：元

的好味甘。
更把这谈玄口缄，甚么细雨斜风哨得着俺。
随煞尾声·十五六岁有甚奇，百二十年不是老。则着这铅鼎长温三花灶，
作者：邓玉宾
朝代：元

七颠八倒，向这玉箫声里醉蟠桃。
雁儿落
作者：邓玉宾
朝代：元
体裁：曲

乾坤一转丸，日月双飞箭。浮生梦一场，世事云千遍。
鲍老儿·芙蓉国里琼姬伴着子高，他稳跨着青鸾到。月明吹笙对碧桃，煞
作者：邓玉宾
朝代：元

强如西日长安道。
您待凌烟阁上，麒麟画里，有甚功劳？春风锦江，秋云洞天，倒大逍遥。
双调·雁儿落过得胜令闲适
作者：邓玉宾子
朝代：元

穷通一日恩，好弱十年运。身闲道义尊，心远山林近。尘世不同群，惟与道
相亲。一钵千家饭，双凫万里云。经纶，斗许黄金印；逡巡，回头不见人。乾坤
一转丸，日月双飞箭。浮生梦一场，世事云千变。万里玉门关，七里钓鱼滩。晓
日长安近，秋风蜀道难。休干，误杀英雄汉；看看，星星两鬓斑。晴风雨气收，
满眼山光秀。寻苗枸杞香，曳杖桄榔瘦。识破抱官囚，谁更事王侯？甲子无拘击，
乾坤只自由。无忧，醉了还依旧；归休，湖天风月秋。
双调·雁儿落过得胜令闲适
作者：邓玉宾子
朝代：元

穷通一日恩，好弱十年运。
身闲道义尊，心远山林近。
尘世不同群，惟与道相亲。
一钵千家饭，双凫万里云。
经纶，斗许黄金印；逡巡，回头不见人。
干坤一转丸，日月双飞箭。
浮生梦一场，世事云千变。
万里玉门关，七里钓鱼滩。
晓日长安近，秋风蜀道难。
休干，误杀英雄汉；看看，星星两鬓斑。
晴风雨气收，满眼山光秀。
寻苗枸杞香，曳杖桄榔瘦。
识破抱官囚，谁更事王侯？甲子无拘击，干坤只自由。
无忧，醉了还依旧；归休，湖天风月秋。
竹深处诗
作者：邓资深
朝代：元

种得筼筜数百竿，筑亭深处伴秋寒。危梢滴露清堪掬，密叶笼云翠作团。夜月虚涛翻素壁，晚风清佩响雕栏。漪漪绝胜淇园好，会看窗前宿凤鸾。
寓舍春晚
作者：邓赉
朝代：元
体裁：七言绝句

柘阴初合豆初畦，门掩春寒落絮迟。薄暮一尊还独酌，坐看微雨湿荼蘼。
早冬过聂氏西江别墅·其一
作者：邓赉
朝代：元
体裁：七言绝句

红叶青山载酒行，山人新结野庵成。西檐一树梧桐好，他日重来听雨声。
早冬过聂氏西江别墅·其二
作者：邓赉
朝代：元
体裁：七言绝句

清景亭边秀作堆，竹声松影共徘徊。野藜绕屋多秋实，时见山禽引子来。
晚眺
作者：邓赉
朝代：元
体裁：七言律诗

晚步从容出薜萝，吟诗聊当竹枝歌。寒流渐缩溪桥少，腊雪不成山雾多。官赋人归荒岭路，野烧烟起夕阳坡。江乡尽处闽乡近，老尽塘蒲无雁过。
导引词
作者：邢具瞻
朝代：元

五年一狩，仙仗到人间。问稼穑艰难。苍生洗眼秋光里，今日见天颜。金瓜玉斧临香火。驰道六龙闲。歌谣到处皆相似，天子寿南山。
木兰花慢
作者：邢叔亨
朝代：元

一上蒲东东岳，山头陡起神宫。有松柏参天，杏桃张锦，遍地春风。年年今朝此日，王孙仕女骤骄骢。十载妖兵乱国，一时豪杰潜踪。我为狂客气盈胸。起坐听晨钟。喜夜雨如酥，晓晴似拭，香火扬空。眼下太平可幸，官军分散息兵戎。剑戟变为农器，四民乐业无穷。
木兰花慢
作者：邢叔亨
朝代：元

一上蒲城岳庙，陡觉人在天宫。见松子花开，莺儿诉怨，想古体风。一片花花草草，叹健儿游子并联骢。不是眼前荆棘，怎能兔迹狐踪。剑华如水月填胸。浓睡不闻钟。看东苑蔷薇，西州芍药，南雁书空。休笑书生已醉，黄金印挂笑元戎。下笔鬼神尤惧，眼前景况何穷。
木兰花慢
作者：邢叔亨
朝代：元

东岳天齐圣帝，创建起一行宫。听松韵翻涛，分序奏管，檐铎摇风。对面好山迎目，恋清标佳致懒乘骢。此夜归来无月，明朝去认行踪。一般清兴洗心胸。禁夜捣铜钟。有犬吠山村，泉流西涧，鹤翅摩空。几处总兵节制，太平何术教军戎。天下典章狼籍，多门政出谁穷。
木兰花慢
作者：邢叔亨
朝代：元

人说泰山神庙，金碧炫似皇宫。对仁圣天齐，每年三月，云雨雷风。独笑疏狂学士，醉归来得共倒骑骢。有客访予不遇，书门屐齿留踪。气吞北海志盘胸。怜老背龙钟。说即日时光，人民困竭，囤乏囊空。满地旌旗无数，楼头鼓角仗兵戎。若识往来兴废，六爻细细推穷。
木兰花慢
作者：邢叔亨
朝代：元

蒲县泰山古庙，崇强似梵王宫。去踏翠沾靴，采薇满担，一袖香风。朝中大官佐政，轻衣盖体坐肥骢。谗谄面谀时尚，好人遁迹无踪。一心报国契心胸。耳听景阳钟。正芍药翻阶，荷钱出水，柳絮飞空。纪律军中大事，运筹谁是旧元戎。我本尧都贱士，窗前经史研穷。
游三洞
作者：邢沂
朝代：元
体裁：七言律诗

千盘百折行荦确，十步一坐听潺湲。悬崖削碧一天豁，古洞閟黑双龙蟠。雪宝流泉白石冻，冰壶挂月清秋寒。朝真仰探指木末，忽觉两臂生羽翰。
题界溪顾处士梅隐斋
作者：那希颜
朝代：元
体裁：七言绝句

竹外横斜一两枝，花敷不与众芳齐。孤山月下无多树，分得仙姿在界溪。
双调·寿阳曲思旧
作者：邦哲
朝代：元
体裁：曲

初相见，意思浓，两下爱衾枕和同。销金帐春色溶溶，云雨期真叠叠重重。谁知道，天不容，两三年间抛鸾拆凤。苦多情朝思夜梦，害相思沉沉病重。尔在东，我在西，阳台梦隔断山溪。孤雁唳夜半月凄凄，再相逢此生莫期。
雙調·壽陽曲思舊
作者：邦哲
朝代：元

初相見，意思濃，兩下愛衾枕和同。銷金帳春色溶溶，雲雨期真疊疊重重。誰知道，天不容，兩三年間拋鸞拆鳳。苦多情朝思夜夢，害相思沉沉病重。爾在東，我在西，陽臺夢隔斷山溪。孤雁唳夜半月悽悽，再相逢此生莫期。
至元九年登悯忠寺阁
作者：邵□
朝代：元
体裁：七言律诗

俯身直下临无地，飞步凌虚觉有梯。辽宋封疆归一统，幽燕形胜控三齐。扶桑东望沧溟小，若木西瞻华岳低。安得凭风愬寥廓，一枝回首谢卑栖。
雙調·湘妃曲贈鍾繼先
作者：邵元長
朝代：元

高山流水少人知，幾擬黃金鑄子期。繼先賢既解其中意，恨相逢何太遲，示佳編古怪新奇。想達士無他事，錄名公半是鬼，嘆人生不死何歸？。
【双调】湘妃曲
作者：邵元长
朝代：元

赠钟继先
高山流水少人知，几拟的十铸子期。继光贤既解其中意。恨相逢何太迟，示佳编古怪新奇。想达士无地事，录名公半是鬼，叹人生不死何归？
双调·湘妃曲赠钟继先
作者：邵元长
朝代：元

高山流水少人知，几拟黄金铸子期。
继先贤既解其中意，恨相逢何太迟，示佳编古怪新奇。
想达士无他事，录名公半是鬼，叹人生不死何归？。
宿良夫契友山斋
作者：邵光祖
朝代：元
体裁：古风

晏坐南窗下，爱此池水平。馀霞敛夕景，百喙鸣秋清。众星疏以淡，缺月倚空明。尘襟豁萧爽，愈觉身世轻。蓬瀛亦伊迩，遐念殊凡情。视彼区中聚，鼾睡何由醒。
秋兴一章录似良夫
作者：邵光祖
朝代：元
体裁：七言律诗

牢落江湖不记年，拟寻归计向林泉。山间买地谋栽橘，谷口诛茅学种田。晚节许同樵牧老，残书留付子孙编。秋来唤取陶彭泽，黄菊花前一醉眠。
次复庵学士贤侄寒食雅韵
作者：邵永
朝代：元
体裁：七言律诗

郊原春色正丰茸，蓝酒榆羹引兴浓。寒食庖厨烟灶冷，踏青巷陌翠帘重。随风细草无端绿，著雨疏花为改容。味道澄心方宴坐，隔林孤起午时钟。
清明再用韵
作者：邵永
朝代：元
体裁：七言律诗

暮春一日花红茸，顿觉园林晴色浓。几个沙鸥轻片片，数行烟柳自重重。学知老大终无补，发白今朝不改容。正好出郊閒极目，莫教和恨听疏钟。
自题春消息图
作者：邹复雷
朝代：元

蓬居何处索春回，分付寒蟾伴老梅。半缕烟消虚室冷，墨痕留影上窗来。
雙調·蟾宮曲題《錄鬼簿》
作者：邾仲誼
朝代：元

可人千古風騷，如意珊瑚，蒼水鯨鰲。紙上功名，曲中情思，話裡漁樵。嘆霧閣雲窗夢窈，想風魂月魄誰招？裹驪珠淚冷鮫綃，續冰弦指冰鸞膠。傳芳名玉兔揮毫，譜遺音綵鳳銜簫。
双调·蟾宫曲题《录鬼簿》
作者：邾仲谊
朝代：元

可人千古风骚，如意珊瑚，苍水鲸鳌。纸上功名，曲中情思，话里渔樵。叹雾阁云窗梦窈，想风魂月魄谁招？裹骊珠泪冷鲛绡，续冰弦指冰鸾胶。传芳名玉兔挥毫，谱遗音彩凤衔箫。
至正庚辛唱和诗得魂字
作者：郁遵
朝代：元
体裁：古风

旷仕愧无补，甘让桑孔尊。归卧青林下，犹然蒙国恩。有田可种秫，有室可避喧。问余家何所，家住商陈村。村南绕溪浦，屋后榆柳蕃。莫帆急归鸟，朝日满平原。鼓腹循皋陇，看云池上轩。人传有兵燹，焚劫痛烦冤。门巷走狐兔，墟里多游魂。老人竟高卧，何必寻桃源。愿乞甘棠枝，和月种田园。
金铜仙人辞汉歌
作者：郊居生
朝代：元

神明台些茂陵鬼，六宫火灭刘郎死。芙蓉仙掌擎高秋，雄雷掣碎铜蛟髓。魏宫移盘天日昏，车声辚辚绕汉门。铁肝苦泪滴铅水，石马尚载西风魂。青天为客惊晓别，天籁啼声地维裂。铜台又折当涂高，夜夜相思渭城月。
九龙山怀友
作者：郑东
朝代：元

风雨两乡难缩地，小窗时读去年诗。九龙何处云深浅，一雁不来人别离。老树引藤秋结子，黄猿窥果昼呼儿。遥知句就无人解，月落山灵堕泪时。
今日行
作者：郑东
朝代：元

昨日去，今日来，明日忽忽复相催。百川赴海何时回，思之竟不令人哀。传闻三神山，海水青如苔，五云零乱开楼台。中有长生不死药，仙人青发红玉腮。此事不许人间有，篯铿古人骨亦朽。骨亦朽，劝君酒，长使金杯在君手。
仲雍墓
作者：郑东
朝代：元

野鼠穿黄穴，遗封百草深。死无归国梦，人识逸民心。峦树冬逾碧，江猿夜亦吟。海虞山上月，梅里共沈沈。
和郭熙仲
作者：郑东
朝代：元

每爱扬雄能作赋，不忧贾谊易遭谗。苍鹰拂拭黄金旋，骏马光明白玉衔。太乙频来观象帙，麻姑相许寄银椷。独愧才名难并立，见称龙尾也非凡。
寄友
作者：郑东
朝代：元

爱尔湖边草堂静，青青竹色照人衣。闭门无事开春酒，不管风高柳絮飞。
寄呈梁承旨
作者：郑东
朝代：元

太平天子重词臣，色烂官袍宠泽新。应对金銮明日月，步趋玉署上星辰。夜分执笏传宣急，昼永挥毫草诰频。自愧不才头已白，秋风垂钓大江滨。
寄郭羲仲
作者：郑东
朝代：元

忆君持酒别，初月出东城。溪艇几时到，春潮日夜生。白沙眠翡翠，青竹下鵁鶄。遥想汪徵士，题诗慰逸情。
怀旧
作者：郑东
朝代：元

沧江楼上酒初醒，起视林花落晓星。三月到京春雪霁，太行山色马前青。
昆城吴歌
作者：郑东
朝代：元

昆城吴水三万顷，吴儿招我入溟涬。举头看月月在顶，手弄荷花落天影。酒酣起就船底眠，青天作衾毛骨冷。龙女欲出听我歌，扇以凉飙吹梦醒。初歌音蔟含清匀，忽然疾走衔枚军。百怪发立皆惊奔，龙女舞翻巫峡云。再歌壮以悲，凤凰背泣麟洲啼。六月雪压昆崙低，我歌三发沧海裂。绿水欲变黄尘热，龙女闻之悲哽咽。旌旗忽动龙女归，金乌飞上若木枝。暑炎如火炙我肌，嗟我老病力莫支，千金莫致南海犀。沈书问龙女，遗我苍水璧。与君乞取半湖白，归向高堂挂空壁。
松下钓鱼图
作者：郑东
朝代：元

皎皎月在树，泠泠风满衣。欲问三江口，长歌遂不归。
老牧图
作者：郑东
朝代：元

彼轩彼裳，我笠我蓑。彼驰且驱，我行且歌。呜呼，世间荣辱如吾何，夕阳牛背青山多。
西湖图
作者：郑东
朝代：元

二月西湖春似海，南风北风天出云。美人如花坐船上，学唱《竹枝》人不闻。
赠吕一相者
作者：郑东
朝代：元

男子始堕地，百年那可量。买臣归作郡，颜驷老为郎。得路青云表，垂纶野水傍。持杯劝君饮，吾意正茫茫。
赠笔生陈仲实
作者：郑东
朝代：元

吴兴老冯善择毫，择毫入笔铦于刀。近年杨陆亦有法，声价直与冯齐高。陈生后出奄三子，射利肯作庸工饕。欣然为我开一束，讵数豕鬣并狸毛。才濡入手即圆熟，挥洒不觉运腕劳。野人得此殊快意，翰墨虽拙尤便操。既不能写虫鱼疏，又不喜书龙虎韬。暮年但欲给生笔，收拾遗史明诛褒。顾无好句相报答，且复浮以尊中醪。气酣耳热秋风起，江山如助诗人豪。
越溪
作者：郑东
朝代：元

三月雨晴天气新，老夫起整紫纶巾。岸花红白远迎棹，江燕去来低傍人。冷面谁能憎俗子，好山吾得作比邻。明时独愧才卑拙，老大犹为江海臣。
送日本僧之京
作者：郑东
朝代：元

万里乘涛来绝海，中朝冠盖尽相知。丹丘博士与饮酒，青城先生邀赋诗。传钵底须归故国，把文遂欲动京师。绝怜船上看春色，二月官河水发时。
送江阴郡博周元浩归平阳
作者：郑东
朝代：元

君不见苏秦昔上秦王书，嫂不下机妻不炊。青灯长夜股流血，黄金六印何累累。又不见陶渊明，富贵视之鸿毛轻。腰宁不折五斗米，归来篱菊秋盈盈。周君妙年江海客，几度吴花醉中摘。蒲帆半幅风飕飕，长啸一声江月白。我家亦在蒲海头，此时春酒浓如油。堪怜千里尚飘泊，恨不共买东归舟。
送郭彦昭北游·其一
作者：郑东
朝代：元
体裁：七言绝句

白面郎君好远游，却从辽海上幽州。十日南风行万里，牵牛夜夜在墙头。
送郭彦昭北游·其三
作者：郑东
朝代：元
体裁：七言绝句

莫听讴歌倚柁楼，令人愁怨忆南州。一片姑苏城上月，送郎直过界河头。
送郭彦昭北游·其二
作者：郑东
朝代：元
体裁：七言绝句

天妃祠前潮巳生，踏歌挝鼓送郎行。黑水洋头好风色，数过莱州五日程。
送郭彦昭归吴中
作者：郑东
朝代：元

外沙沙头潮没渚，海坛庙前唱蛮歈。政喜南风吹五两，不愁落日转樯乌。鳊鱼一尺恰上钓，吴姬二十独当垆。醉歌《白雪》谁能和，击碎筵中玉唾壶。
送驸马西山公诗
作者：郑东
朝代：元

明侯德美世莫俦，麒麟之趾丹凤咮。黄流芬芳在尊卣，缫藉光彩收琳球。王姬下嫁礼服优，鎏金为车白玉辀。闺中通籍孰与侔，贵宜列爵同彻侯。大布遂易狐白裘，事业直拟追前修。赋诗援笔思不留，天机岂用加雕锼。众观后羿亲射侯，束手欲立江辄流。法书一字千金酬，玉钗之股珊瑚钩。大儒老师日与游，论道极口称伊周。二年市官留小州，政宽坐致东南酋。三韩毛人及流求，行滕在股宝络头。长风万里驱大艘，象犀珠贝充海陬。贡之府库常汗牛，归视其室唯蒯缑。圣主在位将尔求，出纳王命为舌喉。
题五君瑺海棠
作者：郑东
朝代：元

白日城南暖气微，春红浑欲著春衣。东风吹醒深宫睡，头白君王万里归。
题余生山居
作者：郑东
朝代：元

野水流花涧，春云拂草亭。地连桐柏观，人识少微星。养鹤还知相，煎茶亦著经。卜邻应未晚，休勒北山铭。
题卫明铉山水小景为管伯铭赋
作者：郑东
朝代：元

故人招我雁山傍，更入秋云结草堂。至今未满李徵士，白首犹贪著作郎。
题士宣杏花双喜
作者：郑东
朝代：元

移时山鸟斗芳丛，深院佳人昼睡浓。起立阶头惊碧草，不缘风雨落春红。
题宋高宗画扇头自题云万木云深隐连山雨未开
作者：郑东
朝代：元

多时海上日光催，犹道千山雨未开。总被浮云能障断，龙沙不见翠华回。
题徽庙马麟梅
作者：郑东
朝代：元

龙楼凤阁美人歌，赏尽琼花碧玉柯。驿使去时浑浪折，江南春色已无多。
题朱泽民秋江独钓图
作者：郑东
朝代：元

山川无微云，万物粲可数。长江秋气至，美人在中渚。凉风吹兰舟，木叶下如雨。鲂鲤岂必多，书卷良可咀。初非与世殊，聊以乐空屡。
题李唐秋山图
作者：郑东
朝代：元

万壑霜飞木叶丹，石桥流水暮生寒。却疑二月天台里，一路桃花照马鞍。
题江贯道平远图
作者：郑东
朝代：元

飞鸟欲没暮烟稠，落落人家竹树秋。绝似南徐城上望，苍茫野色入扬州。
题画山水歌
作者：郑东
朝代：元

君不见谢康乐，短面长髯瘦如鹤，作郡安能弃丘壑。又不见鸱夷子，属镂蜚霜赤心死，一棹三江入烟雨。我生千载下，酷爱古人心本野。老仙缩地谁得传，颠墨淋漓醉中洒。幽幽树意暝含雨，朵朵山头青欲云。横杠依约度深谷，三里五里东西邻。采芝定有商颜叟，鹿皮之裘槲叶裙。神仙有无不可即，杳杳路断桃花津。何人相期过西麓，牲肥酒熟秋乐神。祗知耕锄及婚嫁，庙堂黜陟那得闻。扁舟从何来，盈盈载秋碧。岚光忽已今，日暮问家室。荧荧林隙灯火青，鸡黍家人具今夕。终南相继售卑价，才薄官微遭箠骂。久知富贵成茹荼，吾独爱山如食蔗。家贫恰有买屐钱，白发渔郎许船借。箕山颍曲命吾驾，百岁胡为堕机擭。
题画松壁
作者：郑东
朝代：元

八月江头茅屋破，日日盲风雨交和。眼前安得大厦成，拾遗归来泪空堕。纷纷万木争出山，琐碎榱桷非为难。万牛莫挽楩与楠，往往弃置丘壑间。独立风霜二千尺，未识何时逢匠石，白头老樵空叹息。
题范宽小雪山图
作者：郑东
朝代：元

雪压寒林万木垂，经旬不与野人期。蹇驴借得如黄犊，犹怕山桥不敢骑。
题赵翰林画马
作者：郑东
朝代：元

大宛前日进龙媒，屹立天墀骏骨开。黄帕宝鞍才卸却，銮舆八月上都回。
齐女墓
作者：郑东
朝代：元

突死孤坟在，千年恨尚新。荆蛮非偶国，盘瓠愧吾人。踯躅春啼血，狐狸夜得邻。营丘无霸业，吴沼更伤神。
句
作者：郑云表
朝代：元

形如槁木因诗苦，眉锁苍山得酒开。
赠安仁孝子刘光祖
作者：郑伦
朝代：元
体裁：五言律诗

孝子辞南国，寻亲往北平。黄河经乱浅，白发为愁生。五彩燕尘暗，孤帆楚水清。忧思二十载，归养足怡情。
东坡赤壁图
作者：郑允端
朝代：元

老瞒雄视欲吞吴，百万楼船一炬枯。留得清风明月在，网鱼谋酒付髯苏。
中庭对月有感
作者：郑允端
朝代：元

中庭夜气凉于水，坐看青天转玉盘。万里清光明海宇，十年杀气暗长安。闺人只忆丹心苦，战鬼偏怜白骨寒。我欲排云叫阊阖，璚楼玉宇路漫漫。
兰
作者：郑允端
朝代：元

并石疏花瘦，临风细叶长。灵均清梦远，遗佩满沅湘。
卧痁
作者：郑允端
朝代：元

秋来多病疟，骨立瘦难支。烦热那能止，增寒奈尔为。脾神不自卫，江鬼故相欺。伏枕南窗下，空吟老杜诗。
吐绶鸟
作者：郑允端
朝代：元

庭院春阴护薄寒，山禽飞下玉阑干。胸中锦绣无人识，閒向东风自吐看。
听琴
作者：郑允端
朝代：元

夜深众籁寂，天空缺月明。幽人据槁梧，逸响发清声。一弹再三弹，中含太古情。坐深听来久，山水有馀清。子期既物化，赏心谁与并。感慨意不已，天地空峥嵘。
吴人嫁女辞
作者：郑允端
朝代：元

种花莫种官路傍，嫁女莫嫁诸侯王。种花官路人取将，嫁女王侯不久长。花落色衰情变更，离鸾破镜终分张。不如嫁与田舍郎，白首相看不下堂。
咏镜
作者：郑允端
朝代：元

皎皎奁中镜，相随越岁年。清光何所如，明月悬中天。我昔十五馀，颜色如花鲜。对之理晨妆，涂抹斗婵娟。迩来年颇长，贫病相忧煎。形容渐老丑，无复施朱铅。今朝镜亦昏，尘垢蚀连钱。相看自黯淡，焉能分媸妍。人生有盛衰，物情随变迁。世间类如此，何用增慨然。
四体美人四首 其一 正面
作者：郑允端
朝代：元

似共春风别有缘，美人初见下鞦韆。花阴满地日卓午，芍药金盘五色鲜。
四体美人四首 其三 侧身
作者：郑允端
朝代：元

半面红装似可人，凤环斜插宝钗新。若教端正婵娟面，东里西家总后尘。
四体美人四首 其二 背立
作者：郑允端
朝代：元

宫样新妆剩宝衣，背人鹄立好腰肢。杜陵饥客长安道，隔水临花乍见时。
四体美人四首 其四 半截
作者：郑允端
朝代：元

若个亭台绿水边，粉墙低处出婵娟。分明识得东风面，不见罗裙血色鲜。
四体美人四首·正面
作者：郑允端
朝代：元

似共春风别有缘，美人初见下鞦韆。花阴满地日卓午，芍药金盘五色鲜。宫样新妆剩宝衣，背人鹄立好腰肢。杜陵饥客长安道，隔水临花乍见时。半面红装似可人，凤环斜插宝钗新。若教端正婵娟面，东里西家总后尘。若个亭台绿水边，粉墙低处出婵娟。分明识得东风面，不见罗裙血色鲜。
庭槐
作者：郑允端
朝代：元

风转庭槐拂槛开，绿阴如染净无埃。妇人不作功名梦，閒看南柯蚁往来。
徐熙杏花
作者：郑允端
朝代：元

写生政自爱徐熙，把卷摩挲眼欲迷。曾记沉沉春雨后，一枝斜透粉墙西。
念旧
作者：郑允端
朝代：元

忆昔娉婷十五馀，匀红傅白斗西施。如今老大慵妆洗，正是梨花过雨时。
悼鹤
作者：郑允端
朝代：元
体裁：五言律诗

胎禽成羽化，思念每兴哀。习舞欹玄翮，长鸣步碧苔。令威华表远，少保画图开。何处瘗仙骨，碑铭孰可裁。
拟寄衣曲
作者：郑允端
朝代：元

男儿远向交河道，铁马金戈事征讨。边头八月霜风寒，欲寄戎衣须趁早。急杵清砧捣夜深，玉纤铜斗熨帖平。裁缝制就衣袄裙，千针万线始得成。封裹重重寄边使，为语夫君奋忠义。好将功业立边陲，要使声名垂史记。
效古
作者：郑允端
朝代：元

人生天地内，翕歘如转蓬。有材不早用，老去悲途穷。甘罗豁达士，意气自豪雄。奉辞使列国，十二登上公。早达胜晚遇，应鄙垂钓翁。
春词集句
作者：郑允端
朝代：元

春色沉沉锁建章，困人天气日初长。閒来独立雕檐下，笑杀双飞燕子忙。
望夫石
作者：郑允端
朝代：元

良人有行役，远在天一方。自期三年归，一去凡几霜。登山凌绝巘，引领望归航。归航望不及，踯躅空傍徨。化作山头石，兀立倚穹苍。至今心不转，日夜遥相望。石坚有时烂，海枯成田桑。石烂与海枯，行人归故乡。
杜少陵春游曲
作者：郑允端
朝代：元

何处寻芳策蹇驴，典衣买酒出城西。玄都观里桃千树，黄四娘家花满溪。
桃源
作者：郑允端
朝代：元

秦季干戈起，中原几变迁。谁知避世者，自有一山川。
桃花
作者：郑允端
朝代：元

细雨春寒江上时，小桃攲树出疏篱。从教一簇开无主，终不留题崔护诗。
梅
作者：郑允端
朝代：元

岁寒冰雪里，独见一枝来。不比凡桃李，春风无数开。
梧桐
作者：郑允端
朝代：元

梧桐叶上秋先到，索索萧萧向树鸣。为报西风莫吹却，夜深留取听秋声。
楮帐
作者：郑允端
朝代：元

昔随阿母上蓬莱，香气如云拂面来。今日梦中犹是见，梅花相对一床开。
毛女
作者：郑允端
朝代：元

我亦斯人徒，偶然撄世网。抚卷发深思，何当共长往。
水槛
作者：郑允端
朝代：元

近水人家小结庐，轩窗潇洒胜幽居。凭阑忽听鸣榔响，知有小船来卖鱼。
琵琶泉
作者：郑允端
朝代：元

吴王废苑馀千载，尚有寒泉一掬清。巧匠凿成推引手，断弦牵出辘轳鸣。涓涓多似江州泪，轧轧疑如出塞声。一曲难湔亡国恨，空留宫井不胜情。
瘦马
作者：郑允端
朝代：元

曾共元戎出塞垣，生擒番将向乌桓。如今老去谁终惠，独对西风瘦骨寒。
碧筒
作者：郑允端
朝代：元

主人避暑开芳宴，轻折荷盘当酒罍。半朵断云擎翡翠，一江甘露泻玫瑰。胸中爽气飘飘起，鼻底清香拍拍回。可笑狂生杨铁笛，风流何用饮鞋杯。
秋夜三五七言
作者：郑允端
朝代：元

风乍起，月初阴。树头梧叶响，阶下草虫吟。何处高楼吹短笛，谁家急杵捣清砧。
秋窗书怀
作者：郑允端
朝代：元

诗骨从来不受肥，那堪衰病弗胜衣。朝来试把罗裳系，瘦比今春又半围。
秋词集句
作者：郑允端
朝代：元

月转觚棱夜未央，倚床自炷水沈香。芙蓉小帐云屏暗，二十五声秋点长。
笋
作者：郑允端
朝代：元

竹林春雨过，瘦笋迸苔长。坐待成高节，清标出短墙。
红指甲
作者：郑允端
朝代：元

凤花染就玉纤纤，别是风流几种看。鸾镜匀脂丹髓湿，鹊炉添火綵云寒。封题锦字春无限，弹泪香闺血未乾。报道金钗斜插处，落红飞上髻云端。
罗敷曲
作者：郑允端
朝代：元
体裁：古风

邯郸秦氏女，辛苦为蚕忙。清晨出采桑，采桑不盈筐。使君从南来，五马多辉光。相逢在桑下，遗我双鸣珰。听妇前致辞，卑贱那可当。使君自有妇，罗敷自有郎。请君上马去，长歌陌上桑。
莲
作者：郑允端
朝代：元

本无尘土气，自在水云乡。楚楚净如拭，亭亭生妙香。
葡萄
作者：郑允端
朝代：元
体裁：诗

满筐圆实骊珠滑，入口甘香冰玉寒。若使文园知此味，露华应不乞金盘。
袜
作者：郑允端
朝代：元

轻轻小袜制香罗，三寸量来不较多。针缕细匀裁制好，鸦头休诧马嵬坡。
读文山丹心集
作者：郑允端
朝代：元

藉甚文丞相，精忠古所难。舍生归北阙，效死只南冠。血化三年碧，心存一寸丹。偶携诗卷在，把玩为悲酸。
读西汉书
作者：郑允端
朝代：元

予闻太仓公，逮系长安狱。生女不生男，缓急无以嘱。少女痛所言，上书讼父辱。死者不复生，刑者不可属。妾身没入官，父罪或见赎。明明圣文王，哀怜脱戕毒。再使父子亲，骨肉重相续。此事谊甚高，足以振颓俗。好事东观臣，大书耀史录。临卷三叹之，清风满林麓。
陶令归来图
作者：郑允端
朝代：元
体裁：古风

我爱陶彭泽，放荡形骸外。食贫自宴如，游宦不足贵。无弦不抚琴，有酒竟成醉。赋辞归去来，此中有深意。
题画
作者：郑允端
朝代：元

谁貌江南景，风烟万里宽。金银开佛寺，紫翠出林峦。远客驰行役，幽人赋《考槃》。苍茫无限意，抚卷为盘桓。
题耕牧图
作者：郑允端
朝代：元

幽人薄世味，耕牧山之阴。自抱村野姿，常怀畎亩心。行行南山歌，落落《梁甫吟》。挂书牛上角，挥锄瓦中金。饱饭黄昏后，力田春云深。四体勤树艺，三生悟浮沈。巢父世高尚，德公人所钦。伊人去已远，高风邈难寻。抚卷空叹息，俯仰成古今。
高氏姊惠素罗
作者：郑允端
朝代：元

雪色香罗照眼明，阿兄相赠见深情。明朝急为裁春服，相约麻姑礼上清。
奉题听雨楼
作者：郑元
朝代：元
体裁：古风

飞楼何凝阴，雨气正含雾。潇洒集群霤，浙沥散高树。声悬长风外，坐想当瀑布。习喧久渐息，静听乃真趣。阴晴造化意，年芳暗中度。白发如散丝，凭君写幽素。
题管夫人竹石图
作者：郑元
朝代：元
体裁：七言绝句

谁裁弄玉碧云箫，吹过琼台月影遥。白鹤一双何处下，水晶宫里赤阑桥。
上清金蓬头道者画像
作者：郑元祐
朝代：元

巍巍龙虎山，融结自太古。笃生虚静君，道独继祖武。真人生岩穴，萧然一环堵。蓬首目光炯，燕坐闻众父。爰契虚静心，天风桧杉舞。
与张天雨、杨廉夫、陈子平诸公游虎丘，次东坡韵
作者：郑元祐
朝代：元

昔吴有悬精，兹丘据其领。前瞻埋金竁，尚馀淬剑井。简书畏怀异，星日发光耿。干将不剸兕，牡鞠岂禁黾？至今点头石，断非跃冶矿。上机不由智，大将宁论猛？公剖儒释绪，便从康庄聘。词镌琬琰严，声抽辘轳哽。掉鞅清静海，不堕生死顷。忆昔此采游，六月佩旌冷。山灵宝其躅，岁月尘劫永。我生苦后时，惜此媚风景。坐啸嗟所见，起舞顾其影。箕尾横青天，有怀无从请。
丛竹图
作者：郑元祐
朝代：元

赋诗何处极幽探，多在青山海岳庵。一片绿云尘迹断，万竿烟雨大江南。
东坡笠屐图
作者：郑元祐
朝代：元

得嗔如屋谤如山，且看蛮烟瘴雨间。白月遭蟆蚀不尽，清光依旧满人寰。
东坡赤壁图
作者：郑元祐
朝代：元

奎星堕地不化石，化作盘天老胸臆。清禁森严著不得，半夜吹箫过赤壁。百亿鱼龙不敢听，万古东流月华白。
为李绎成悼其妻冯氏
作者：郑元祐
朝代：元

彼美者媛，令姿静淑。姆教在鞶，懿范端肃。择配皙士，闻望右族。读书思荣，焚膏继晷。媛来主馈，克承夫志。载缉载纫，裳衣补缀。奉飧举案，翼若始祭。倏遭百罹，綵凤分飞。鼓盆哭哀，语及涕洟。人孰无妇？妇贤而暌。永怀弗谖，爰形声诗。
久旱得雨
作者：郑元祐
朝代：元
体裁：古风

望秋似即鹿，以旱同无虞。忽殄蕴虫虫，屏翳腾龙鱼。乃合霢霂雨，凉气吹髯须。未必便滂沛，且掩羲和车。高田土生烟，稿禾仍盼苏。泽陂未萎稻，引根勿踌蹰。一或荐清庙，犹与丰年俱。忆昨岁巨浸，流潦恒满衢。庶士宅一廛，下农田一区。彼此灶产蛙，潭蛟为饥驱。至今殍死鬼，夜夜哭其庐。朅来获一饱，焉知阴惨舒？焦原赤欲烧，政不妨官租。民输谅有几，廪收长有馀。盗臣被华衮，我口何由糊？悲歌等恸哭，激烈谁非夫？
久旱得雨
作者：郑元祐
朝代：元

望秋似即鹿，以旱同无虞。忽殄蕴虫虫，屏翳腾龙鱼。乃合霢霂雨，凉气吹髯须。未必便滂沛，且掩羲和车。高田土生烟，稿禾仍盼苏。泽陂未萎稻，引根勿踌蹰。一或荐清庙，犹与丰年俱。忆昨岁巨浸，流潦恒满衢。庶士宅一廛，下农田一区。彼此灶产蛙，潭蛟为饥驱。至今殍死鬼，夜夜哭其庐。朅来获一饱，焉知阴惨舒？焦原赤欲烧，政不妨官租。民输谅有几？廪收长有馀。盗臣被华衮，我口何由糊？悲歌等恸哭，激烈谁非夫？
义兴岳夫人挽歌词
作者：郑元祐
朝代：元

道岂污隆易，身由洁素全。柏舟凌黑浪，蓬首戴皇天。木拱终同穴，兰摧不异阡。何人纪贞烈？留取姓名传。
九马图
作者：郑元祐
朝代：元
体裁：古风

西风原野汗血驹，或踶或齧或惊驱。龁草饮水秋气肃，追风抺电神情苏。一匹滚尘一匹逋，两匹交颈如城乌。其馀五匹总殊绝，八龙溢一崩群驽。为问何时脱羁靮，肆行如云从所适。仰首斜阳嘶啮膝，一似逢人诉胸臆。自穆西归遭汉家，不辞低头驾鼓车。渥洼水深龙种在，玉关西望空咨嗟。
九马图
作者：郑元祐
朝代：元

西风原野汗血驹，或踶或齧或惊驱。龁草饮水秋气肃，追风抺电神情苏。一匹滚尘一匹逋，两匹交颈如城乌。其馀五匹总殊绝，八龙溢一崩群驽。为问何时脱羁靮？肆行如云从所适。仰首斜阳嘶啮膝，一似逢人诉胸臆。自穆西归遭汉家，不辞低头驾鼓车。渥洼水深龙种在，玉关西望空咨嗟。
书画舫小集分韵得春字
作者：郑元祐
朝代：元

雪舫夜寒虹贯日，溪亭腊尽柳含春。将军结发开全武，隐者逃名愧子真。醉里都忘诗格峻，灯前但爱酒杯频。芼羹青点沿墙荠，斫鲙冰飞出网鳞。稽古尚能窥草圣，送穷端欲致钱神。周南老去文章在，同谷歌终手脚皴。擉鳖归来还自笑，闻鸡起舞意谁嗔。盍簪岂料有今夕，明日桃源又问津。
云山高隐图
作者：郑元祐
朝代：元
体裁：古风

大山巀嶪如张旗，小山偃蹇如牵衣。岩头千仞泻飞瀑，迸珠溅雪交横飞。林庐隐隐空中起，青红栋宇相轩委。中有幽人歌紫芝，自采药苗临涧洗。乔林露下青童童，交柯老干森虬龙。岂无明堂栋梁柱，还当采献明光宫。宁无谷底白驹客，考槃歌中风落日。画图难写西隐踪，一曲鸾笙度空碧。
云山高隐图
作者：郑元祐
朝代：元

大山巀嶪如张旗，小山偃蹇如牵衣。岩头千仞泻飞瀑，迸珠溅雪交横飞。林庐隐隐空中起，青红栋宇相轩委。中有幽人歌紫芝，自采药苗临涧洗。乔林露下青童童，交柯老干森虬龙。岂无明堂栋梁柱？还当采献明光宫。宁无谷底白驹客？考槃歌中风落日。画图难写西隐踪，一曲鸾笙度空碧。
云林小景
作者：郑元祐
朝代：元

云起野桥西，层峰翠隔溪。欲寻清閟阁，古木压檐低。